Revistă de cultură muzicală 


-am simţit 

întotdeauna 

apropiat de 
Filarmonica Pitești, alături 
de care am concertat încă 
de la începuturile acesteia. 
Colectivul de profesioniști 
de pe scenă și din 
conducerea acestui 
organism și-a pus 
amprenta, atât pe calitatea 
concertelor, cât și pe 
dăruirea cu care îi simt că 
își fac meseria, fie că este 
vorba despre artiștii 
instrumentiști ai 
orchestrei, ori despre cei 
care conduc cu pricepere 
destinele Filarmonicii. 

Concertând, în urmă cu 

puţin timp, pentru prima 
dată în cadrul stagiunii 
2016-2017, am avut marea 
bucurie să văd pe viu noua 
sală a Filarmonicii și 
mărturisesc că n-am crezut 
că a ieșit atât de bine. Mă 
refer aici la acustica 
minunată a sălii de 
concerte și nu în ultimul 
rând la funcţionalitatea și 
modernitatea acesteia. Vă 
felicit din inimă și doresc 
publicului meloman 
piteștean să petreacă cât 
mai multe clipe minunate 
în această sală, asigurate 
de orchestra Filarmonicii ! 


Cu prietenie, 
Gabriel Croitoru 

Editorial 


În sau dincolo de caietul-program? 


Dragă melomanule, poate, uneori, ai 
nemulțumiri în privinţa  caietului- 
program, nelipsit, fireşte, la niciun 
concert. Ai vrea mai puţină analiză 
muzicologică a lucrărilor cântate şi mai 
multe informaţii inedite despre 
compozitor, dirijor şi solist. Nu ştiu dac- 
o fi bine, dar îţi propun un experiment. 
Mărturisindu-ţi unele amănunte din 
viaţa mea. Ca tu să mă cunoşti nu doar 
prin date seci. Şi să decizi apoi dacă aşa 
ceva ar fi binevenit în amintitul caiet... 

M-am născut într-o noapte de vară, 
sub influența Lunii. Ceea ce m-a făcut 
cam visător. Într-un loc moldav 
binecuvântat, numit Piatra Neamţ. 
Unde râul Bistriţa şi munţii apropiaţi de 
casă (Cernegura, Cârloman, Cozla) mi- 
au fost perimetru de joacă. Dar şi suport 
pentru cuprinderea nemărginirii la care 
aspir încă. Precum şi- un îndemn 
pronunţat pentru călătorii. Mi-a hărăzit 
Dumnezeu sănătate, minte ageră şi 
iscoditoare, ambiţie şi putere de muncă. 
Nu în ultimul rând, talent muzical, 
moştenit, probabil, de la părinți. 


La trei ani, mă jucam cu vioara 
tatălui şi cântam din gură cât era ziua 
de lungă. La cinci ani, eram deja pe 
scenă, îmbrăcat în costum popular şi-o 
ziceam cu foc. Apoi, către şapte ani, 
dirijam corul grădiniţei. O arată poza. 
Am urmat şcoala elementară de muzică, 
proaspăt înființată-n oraş. Mai departe, 
fiind istoria menţionată-n  caietul- 
program... 

Ceea ce merită însă aflat în context, e 
că, pe la zece ani, fără a şti ce-i o 
orchestră, am avut REVELAȚIA că voi 
deveni dirijor. Această minune mi-a dat 
elan, încredere, răbdare şi dorinţă de 
muncă. Nu am sperat că voi ajunge să 
dirijez, ci am ştiut! În toată această 
poveste, vioara, studiată cu sârg, nefiind 
un scop, ci un mijloc de a ajunge la 
muzică. Pare curios, dar cânt mai bine la 
ea de când sunt dirijor... 

Am avut parte de profesori buni. 
Astfel încât am verificat pe pielea mea 
zicerea veche potrivit căreia magistrul 
vine singur la discipol, când acesta-i 
pregătit pentru o nouă etapă. M-au 


ajutat profesional şi dezinteresat câţiva 
OAMENI, care au crezut în mine. Eu 
încercând azi a plăti acest bine 
procedând la fel... 


Dirijatul este modul meu de viaţă, 


în care mă cufund adesea total. Noroc 
că familia mă înţelege şi mă iartă dacă- 
s absent de lângă ea cu gândul sau 
făptura. Am cunoscut din plin bucuria şi 
tristeţea. 
Fericirea şi deznădejdea. Iubirea, şi nu 
ura. Toate ajutându-mă să simt şi mai 
mult muzica. 
IUBIREA îmi  călăuzeşte 
activitatea artistică. Neîndoielnic şi cu 
folos! 


Sărăcia şi  îndestularea. 


Am mai şi greşit, dar 
viața şi 


Ar mai fi, desigur, atâtea de spus. 


Tu, melomanule, socoţi că asemenea 
destăinuiri ar trebui să apară într-un 
program de sală? Oare n-ar fi preferabil 
ca artistul să rămână învăluit într-o aură 
de mister şi să conteze doar prestaţia 
scenică? Dă de ştire neapărat, după ce- 
ai citit rândurile astea de suflet. Părerea 
ta contează... 


Alexandru losub 

» Decembrie 2010 


„România are mult prea puţini 
violoniști foarte b 
Operă & Operetă ( 2 Scara de pzz (+ 
Fascinatia naldlui (20 Omagiu lui 
Dinu Lipatti (45 

Când muzica ia locul (Nobelul) poeziei... 


Într-o perioadă de schimbare la faţă a lumii, 
ipostazele noi pentru om, firesc, nu lipsesc. Fie ele 
rezultatul metamorfozelor de grup ori doar simple 
modificări de atitudine individuală. Ca ecou al 
manifestărilor de noncomformism social şi artistic 
din coloniile primilor hipioţi europeni, va răbufni şi în 
America deceniului şapte al veacului trecut o 
mişcare culturală şi socială de amploare. Cunoscută 
şi recunoscută drept „Flower Power”. O mişcare de 
protest, înainte de toate, faţă de războiul din 
Vietnam, lumea agresivă din spatele lui, oroarea şi 
teama determinate de el şi de criza inerentă. Printre 
susţinătorii acestei ideologii, alături de scriitorii Jack 
Kerouac şi Allen Ginsberg, s-a aflat şi-un puşti 
minune, provenit dintr-o familie de evrei sovietici 
emigraţi. E vorba de Robert Allen Zimmerman, ştiut 
ca Bob Dylan. Nume artistic preluat de la idolul său, 
poetul galez Dylan Thomas. Textele avangardiste, 
militante, alunecând uneori spre absurdul 
suprarealist, au fost reacţia rebelului cântăreţ nord- 
american la impasul existenţial în care se poticniseră 
mai toate segmentele vremii. Ecourile protestului 
durând mai mult decât acesta. Poate chiar şi-n zilele 
noastre... 

Bob Dylan, proaspăt laureat Nobel, e nu numai 
vocalist prolific, ci şi poliinstrumentist (chitarist, 
pianist, organist, muzicuţist), pionier în domeniu. 
Foloseşte chitara electrică din 1965, înainte de 
marele Jimi. Oscilează totodată între poezie şi 
muzică, multe dintre melodii aparţinându-i şi 
definindu-l. Unele fiind compuse pentru vedetele 
timpului (Joan Baez, Manfred Mann, The Byrds, Jimi 
Hendrix, Bryan Ferry ş. a.). Ce compune şi ce cântă el 
vine şi c-o încărcătură estetică neconformă cu reguli 
specifice consacrate. Proza lui poetică (aşa-zisul 
roman „Tarantula”) împinge mult mai dreptate 
limitele libertăţii de exprimare, în dauna înţelegerii şi 
acceptării imediate. Este, probabil, creaţia lui scrisă 
de căpătâi. Căreia i se alătură un prim volum de 
memorii (apărut în 2004), dar şi câteva opuri de 


poeme („Songbook”, 2001, „Lyrics”, 2004, 2008, 
„Forever Young”, 2008). În balanţa-i artistică 
atârnând şi cele peste cincizeci de albume 
înregistrate live ori în studiouri, precum şi destule 
compilaţii. Toate reprezentând amestecuri de genuri 
şi varii abordări stilistice, neîndoielnic interesante, ce 
confirmă constant şi onorant titlul-deviză menţionat 


mai sus: „mereu tânăr”. Adevărat manifest pentru 


vindecarea spirituală şi perpetuarea ei. Izvorât din 
acea insolită atitudine artistică ce-l însoţeşte 
întotdeauna, peren. 

Creaţia lui (muzical-poetică) este, indiscutabil, una 
echilibrată. lar el, la 75 de ani, tânăr se arată. Pe 
măsura melodiilor sale nenumărate, de lumea 
întreagă şi mâine ascultate. Fiindcă muzica poate 
face de una singură legea unei culturi. Uneori, chiar 
fără ştirea poeziei. Ca anul acesta? 


Codruţ Radi 

O fuziune benefică 


Jazzul e una dintre cele mai 
importante contribuţii ale Americii de 
Nord la cultura universală, dar şi cea 
mai spectaculoasă aventură a muzicii. 
Născut într-un creuzet multietnic din 
New Orleans (Louisiana), el poartă gena 
multiculturală a zonei, amestecată cu 
influenţe clasice europene şi o libertate 
de exprimare ce permite fuziuni cu orice 
fel de muzică. E relativ tânăr în 
comparaţie cu alte genuri multiseculare 
şi a trecut prin suta de ani cu 
dezinvoltura apartenenţei la cea mai 
mare democraţie din lume. A generat 
stiluri de maximă popularitate (swing, 
bibop). Sau academice şi de avangardă 
(cool, free). Prinzând rădăcini în toate 
spaţiile geografice şi devenind planetar. 

În zilele noastre, jazzul nu mai este 
doar american. Fiindcă există şi în 


Europa ori Asia, din belşug. Ca să nu mai 
vorbesc de cel latino, tot mai 
proeminent. Muzicieni din cele mai 
diverse locuri ale Pământului topind de 
la o vreme, într-însul, tradiţii folclorice 
locale, moşteniri arhaice sau genuri 
muzicale tribale. Aşa  ivindu-se 
etnojazzul, ce a ajuns azi, prin 
creativitate şi diversitate sonoră, la o 
consacrare internaţională irefutabilă. 
Fiind nelipsit din marile festivaluri. 
Nume sonore, precum Grappelli, 
Reinhardt, Galliano, Barbieri, Jobim, 
Sandoval, Valdes, Rubalcaba, Moreiro, 
Purim, Hamasyan, Youssef, Gurtu, 
Sissoko, Dibango, Stefanovski, lzmaylov 
şi alţii, au intrat deja în panteonul 
mondial al jazzului, ca promotori şi 
virtuozi ai stilului. Dintre români, 
amintesc pe Oschanitzki, Răducanu, 


> 

Târcolea, Tavitian, Simion, Tiberian, 
Balkanamera. Cu siguranţă, nu singurii. 

Abordarea folclorului a creat, 
totuşi, aprige controverse, conservatorii 
pledând pentru interpretarea clasică a 
jazzului, cât mai aproape de original. E, 
însă, o poziţie epigonică, întâlnită încă şi 
astăzi. Distructivă pentru creativitatea şi 
identitatea artistică. Etnojazzul fiind 
chiar o formă firească şi benefică de 
exprimare muzicală. În susţinerea 
căreia, îmi vine în minte, ce a zis Al Di 
Meola într-un interviu dat înaintea unui 
concert, în România. Întrebat fiind ce 
sfat oferă jazzmanilor noştri, el a 
răspuns nici că se poate mai nimerit: 
„atunci când cântă, să îţi dai seama de 
unde vin!”. 


Corneliu Stroe 


„Actualizarea” spectacolului clasic 


Spre bucuria mea, spectacolul muzical (operă, 
operetă, musical, balet) se bucură de un interes din ce 
în ce mai mare. Marile teatre de operă vând biletele 
cu o stagiune înainte. Rezervările online facilitează 
achiziţionarea acestora din orice colţ de lume. 
Turismul cultural a luat o amploare nebănuită. 
lubitorii lui se reunesc în asociaţii ce organizează 
excursii cu scopul declarat de a viziona o premieră sau 
alta, pe diverse meridiane. 

În această efervescenţă binevenită, spectacolul liric 
trebuie să ţină pasul cu timpul pe care îl trăim. Ideea 
vehiculată cândva, potrivit căreia opera şi opereta ar 
fi depăşite, a apus definitiv. Fiindcă, niciodată, ele nu 
pot fi vetuste. Într-o eră a sincretismului care ne 
înconjoară, un spectacol ce reuneşte muzica, dansul, 
poezia textului, arhitectura decorului şi expresivitatea 
costumului este complex şi atractiv. Forma de 
prezentare se schimbă neîncetat, mai ales datorită 


dezvoltării tehnice de scenă: lumini inteligente, 
ecrane cu leduri, modalităţi noi de sonorizare, filmul, 
care intră din ce în ce mai hotărât în arsenalul 
realizatorilor. Toate creând mijloace de exprimare de 
neimaginat cu puţini ani în urmă. 

Desigur, aici intervine discernământul regizorului, 
al scenografului, al maestrului de sunet şi lumini, 
astfel ca ele să poată fi folosite în beneficiul 
spectacolului şi-al mesajului ce se vrea transmis. Dar, 
realizatorii de care ziceam pot fi copleşiţi când nu le 
stăpânesc cum se cuvine şi transformați într-un 
„ucenic vrăjitor” depăşit de maşinăriile din jur. În 
aceste condiţii, apărând atât spectacole memorabile, 
cât şi încercări rămase la faza de... încercare. 

Despre toate acestea, pornind şi de la experienţele 
mele pe marile scene, altădată însă... 


Felicia Filip 

Johnny trăieşte în noi... 


Artistul adevărat nu dispare niciodată, atâta timp cât 
spiritul său dăinuie în amintirile contemporanilor, prin 
creaţiile lăsate posterităţii, dincolo de momentul fatidic al 
finalului efemerei existenţe pământene. La 19 septembrie 
2011, Johnny Răducanu ne părăsea, cu numai două luni şi 
jumătate înainte de împlinirea vârstei de 80 de ani... 

Un titlu de nobleţe şi atributul de „monstru sacru” fac casă 
bună chiar şi în domeniul jazzului. Al cărui lexicon apare plin 
de „duci” (Duke Ellington), „conţi” (Count Basie) şi „regi” (Nat 
King Cole). Particula nobiliară „de”, ca şi ortografia insolit 
levantină a prenumelui, atribuite lui „Giohny de Răducanu”, 
aparţin unui notoriu om de litere, Nicolae Breban, care, ca şi 
multe alte auguste personalităţi ale spiritului 
românesc — să-i amintim doar pe Nichita Stănescu, 
Fănuş Neagu, Andrei Pleşu, Pascal Bentoiu, Dan 
Grigore, Sorin Dumitrescu (autorul atât de inspiratei 
afirmaţii „Johnny Răducanu a introdus în jazz 
instituţia autohtonă a oftatului”), Nina Cassian, 
Cornel Todea, Dumitru Capoianu, semna mărturii de 
admiraţie într-un număr de la finele anului 1991, al 
revistei „Contemporanul”, ce l-a aniversat pe artist în 
mai multe pagini, la şase decenii de viaţă. Unii dintre 
ei declarând că au descoperit şi cunoscut jazzul graţie 
lui Johnny, că sunt onoraţi a-i fi prieteni şi-l apreciază 
pentru inteligenţa vie, francheţea necontrafăcută şi 
generozitatea emanând din marele lui suflet. Între 
numeroşii săi fani se înscriu câţiva intelectuali şi artişti 
de marcă, precum Mihai Şora, Nicolae Manolescu, 
Alexandru Paleologu, lon Caramitru, Victor 
Rebengiuc, lrina Petrescu, Alexandru Tocilescu, 
Miriam Răducanu, Horia Bernea, Stelian Tănase, 
Răzvan Theodorescu, Marina Constantinescu, dar şi colegi de 
vocaţie, ca Richard Oschanitzky, Mircea Tiberian, Adrian 
Enescu, Harry Tavitian, Alin Constanțiu, losif Sava, Adrian 
Iorgulescu, lista putând continua, desigur. Un impact la fel de 
elocvent l-a avut şi asupra publicului larg, fiind înzestrat de Cel 
de Sus cu harul comunicării. Şi-a definit existenţa ca o ardere 
continuă, punctată de momentele fierbinţi ale întâlnirilor live 
cu melomanii pe care i-a iubit, i-a respectat, i-a convins, i-a 
sedus cu toată fiinţa sa. Cel mai amplu concert de jazz urmărit 
vreodată în România (a se citi „regal de feeling”), organizat la 
02 decembrie 2001, cu prilejul prăznuirii a 70 de ani de viaţă, 
a dovedit din plin aceste aserţiuni. 

Născut în Brăila, la 01 decembrie 1931, Johnny Răducanu a 
urmat studii liceale muzicale la laşi şi Cluj, apoi cursuri 
universitare la Conservatorul „Ciprian Porumbescu”, din 
Bucureşti, la clasa de contrabas a profesorului losif Prunner. 
Încă din anii studenţiei s-a afirmat ca un instrumentist 
redutabil şi un inspirat improvizator, conlucrând cu cei mai 
buni muzicieni ai momentului. A colaborat cu Radiodifuziunea 
Română, a fost membru al Orchestrei „Electrecord”, al 
Trioului Jancy K6r6ssy şi al vestitului Cvintet de Jazz 
„Bucureşti” (alături de saxofoniştii Dan Mândrilă şi Ştefan 
Berindei, de pianistul Marius Popp şi bateristul Eugen Gondi), 
formaţie cu care a susţinut nenumărate concerte şi a efectuat 
înregistrări. A participat (cu Orchestra „Electrecord”) la 
Festivalul Mondial al Tineretului, de la Moscova (1962), dar şi 
la Festivalurile Internaţionale de Jazz de la Varşovia şi Praga 
(1968). A cântat în Berlinul de Est, cu „Freetetul” lui 
Oschanitzky, în 1969. A fost nelipsit de la toate festivalurile 
româneşti de jazz, începând cu cele de la Ploieşti şi 
continuând cu cele de la Sibiu, Braşov, Costineşti, Cluj- 

Napoca, laşi, Galaţi, Bucureşti, Satu Mare, Craiova, Arad, 
Gărâna. Grupul său stabil, numit „Johnny Răducanu & 
Friends”, cuprinzându-i, alături de el ca pianist, pe Alin 
Constanțiu (clarinet, saxofoane), Nicu Dumitrescu (trombon), 
Jean Stoian, alternativ cu Marian Georgescu (chitară), Pedro 
Negrescu, alternativ cu Eugen Tegu (bas), Tudi Zaharescu, 
alternativ cu Paul Man (baterie), Teodora Enache (solistă 
vocală). 

Dar pentru „Mr. Jazz of Romania” — cum l-a numit 
jazzologul american Leonard Feather — importantă a fost şi 
componistica. Faţă în faţă cu pianul şi masa de scris, Johnny 
Răducanu a şlefuit cu minuţie de artizan lumi de frumuseţe 


sonoră ale căror titluri ar configura ele însele un poem. Creaţii 
ca, de exemplu, „Blues Unison”, „Jocul ţambalelor”, 
„Octombrie Song”, „Tescani”, „Mâinile olarului”, „Pe Olt”, 
„Hora Bucureştilor”, „Rapsodia carpatină”, „Omagiu lui Duke 
Ellington”, „Basie Blues”, dar şi multe altele, tipărite în volum 
de Editura Muzicală a Uniunii Compozitorilor şi Muzicologilor 
din România şi apărute pe discuri nu se nasc în fiece zi. Poartă 
amprenta de neconfundat a inflexiunilor şi ritmurilor 
autohtone, unele fiind preluate în repertoriu chiar de 
jazzmani străini. 

În 1987, a întreprins o călătorie de trei luni în SUA, 
conferenţiind la universităţi locale, susţinând recitaluri, 
vorbind despre jazzul românesc şi exponenţii săi ca invitat în 
emisiuni radiofonice de anvergură. Mai apoi, revenind în mai 
multe rânduri pe tărâm american, ca reprezentant al genului 
din ţara sa. De altfel, Johnny a primit din partea 
ambasadorului SUA la Bucureşti, Harry G. Barnes jr., chiar o 
diplomă ce-l califica drept „cel mai important promotor al 
jazzului românesc în America şi al jazzului american în 
România”. Adăugându-se şi ea numeroaselor premii, titluri şi 
distincţii acordate, în timp, de felurite publicaţii şi instituţii. 

La 25 octombrie 1997, devine cetăţean de onoare al 
municipiului natal Brăila, iar numele său este înscris pe 
genericul Festivalului-Concurs Internaţional de Jazz de acolo. 
A lăsat în urmă două cărţi, „Singurătatea, meseria mea” şi 
„Ţara lui Johnny”. La cinci ani de la trecerea în nemurire, 
continuă să trăiască în conştiinţa celor care l-au cunoscut şi 
apreciat pentru muzica sa lăsată posterităţii... 


Florian Lungu 


n me 
EEE 


Eu şi folkul, 


Cred că sunt în măsură să scriu despre el. Având în vedere 
că primul contact cu chitara s-a produs în anul de graţie 1968. 
Pe când eram licean. Cântam piesele lui Mircea Florian, Bob 
Dylan, John Denver ş.a. În 1975, am câştigat „Premiul pentru 
cea mai bună transpunere muzicală a unei poezii din lirica 
românească”, la „Primăvara baladelor”. Cu o compoziţie pe 
versurile lui Niculae Stoian, „Fondul principal de sentimente” 
(existentă şi azi în fonoteca Radio). Imediat după, fiind 
cooptat în Cenaclul „Flacăra”, în cadrul căruia am activat până 
în 1980. Aici i-am văzut pe mulţi care cochetau cu genul, dar 
nu le-a surâs la toţi norocul. Două nume menţionez, cu temei, 
în aceste rânduri: Victor Socaciu şi Ducu Bertzi... 

Trecând anii, folkul a evoluat, inevitabil. Au apărut grupuri 
practicante. Treptat s-au folosit instrumente electronice. Şi s- 
au introdus orchestraţii. Personal, rămân însă la „clasicism”. 
Adică, la poezia de calitate şi cu mesaj. La chitara rece şi voce. 
Dacă ai realmente ceva de spus în materie, e suficient. Un 
exemplu elocvent, Georges Brassens. Un om, un glas, o 
chitară şi, un contrabas. Nimic electronic, dar săli 
arhipline. Căci întotdeauna avea de transmis şi-o făcea din 
plin... 


uneori, 


pe scurt... 


Am participat un timp la „Folk fără vârstă”. Un concurs 
binevenit prin şcoli bucureştene. O bucurie a sufletului, 
văzând „la lucru” tineri şi foarte tineri interpreţi. Care 
renunţau pentru câteva ore la internet, dedicându-se genului 
cu elan. Apoi, să precizez se cuvine că am prezentat o vreme 
şi festivalul „Om bun”, din Capitală. Făcând parte, totodată, şi 
din juriul deja menţionatei „Toamne a baladelor”. Ce-au adus 
pe scene talente, piese noi, precum şi speranţa că are cine să 
ducă mai departe cântul acesta plin de melodie, poezie, umor 
şi lirism... 

Cât despre mine acum? Sunt la fel de credincios prietenei 
mele, chitara, ce nu m-a trădat niciodată. Degetele se-aşează 
pe grif în acorduri şi cântecele ţâşnesc fără greutate. lar 
gândul poartă constant un îndemn: haideţi alături, confraţi 
„dinozauri”! Şi voi, „lupii tineri” ai zilei! Ca flacăra folkului să 
ardă în continuare prin noi. Merită cert şi cu folos ales... 


Eugen Cristea 


Nr. 11-12, iulie-decembrie 2016 0 Euphonia O 9 


Dirijorul de fosă. 


Studiu de caz personal 


Aş începe spunând că protagonistul 
povestirii (şi semnatarul ei) este dirijor 
la un teatru liric ce va sărbători în 
curând şase decenii de la înfiinţare. 
Povestea lui, ca a oricărui alt dirijor, 
începe odată cu studiul artei dirijorale în 
Conservator. Acolo, călăuzit de un 
profesor cu experienţă şi renume, 


tânărul ucenic face primii paşi pe 
cărările  întortocheate ale muzicii 
simfonice. Cu gândul la Karajan, 


Celibidache, Bernstein sau alţi zei ai 
baghetei, anii facultăţii trec, aducând un 
bagaj mai mult sau mai puţin bogat de 
lucrări din această sferă artistică. 
Surpriza apare în ultimul an de 
facultate. Când maestrul îndrumător îşi 
aduce aminte de un gen în ochii multora 
perimat: opera. Dacă nu mă-nşel, prima 

operă studiată a fost „La Traviata”, de 
Verdi. La prima vedere, partitura arăta 
destul de consistentă, fiind comparabilă 
cu o simfonie de Mahler sau Bruckner şi 
prezentând o oarece atracţie. Dar, după 


o primă lecturare, dezamăgire! Ce 
profunzime bruckneriană? Nici 
pomeneală! Expresia directă a 


sentimentelor specifice muzicii de 
operă se releva la fiece pas. Francheţe 
sau lejeritate frivolă (comparativ cu 
abstractul simfonic)? Apoi, a apărut 
„Rigoletto”. În mintea mea, altă trăznaie 
verdiană. Neînţelegând eu atunci prea 
bine aceste incursiuni ale profului 
nostru în lumea operei... 

Soarta a făcut ca, după terminarea 
studiilor, postul de dirijor de filarmonică 
să nu fie disponibil nicăieri în ţară. Astfel 


că, mai de voie, mai de nevoie m-am 
trezit lucrând (temporar, mi-am zis) ca 
dirijor de fosă într-un teatru liric. Toţi 
colegii cu care mă întâlneam ulterior îmi 
spuneau că sunt norocos de vreme ce 
mi-am găsit un loc de muncă. Dar, vai, 
din fosă, lucrurile se văd altfel. Fiind 
foarte greu pentru cineva pregătit ca 
jucător să se trezească peste noapte 
arbitru. De fapt, în fosa teatrului începi 
o nouă şcoală. Înveţi că rezultatul şi, 
implicit, succesul final nu depind doar 
de tine. Ci de munca în echipă, de 
aportul fiecărui colectiv implicat 
(orchestră, cor, balet, maşinişti) sau al 
fiecărui individ în parte (solist, maestru 
de cor, scenograf, regizor). Mai înveţi să 
simţi bucuria reuşitei spectacolului când 
protagonistul serii, solistul vocal, cu 
ochii  înlăcrimaţi de  freamătul 
aplauzelor, coboară privirea spre tine, 
cel din fosă. Care l-ai susţinut ori de câte 
ori a fost cazul, în beneficiul global. Am 
învăţat să fiu în slujba binelui comun, 
lăsând la o parte multe din ideile mele 
pentru a face loc ideilor celorlalţi. Am 
învăţat că nu dirijorul este centrul 
atenţiei publicului de operă, ci scena. Şi 
povestea ce se petrece pe scenă, cu 
eroii săi vizibili (solişti, cor, balet). 
Dirijorul şi orchestra nefiind la vedere. 
Fosa devine interesantă abia la pauză, 
când priviri curioase caută a identifica 
făuritorii magmei sonore instrumentale, 
fără de care ceea ce se întâmplă pe 
scenă n-ar fi posibil. Toate acestea nu le 
cunoşti dinainte şi îmi dau seama acum, 
după aproape douăzeci de ani în fosă, că 
dirijorul de operă nu se făureşte în 
conservatoare, ci în cabinele de repetiţii 
şi, evident, în spectacolele teatrelor de 
profil... 

Închei povestea cu un gând pentru 
dirijorii tineri care bat la porţile 
afirmării: opera e precum un orologiu. 
Cadranul ceasului, cu limbile şi orele, 
reprezintă scena. Mecanismul din 
spatele  cadranului, ascuns privirii, 
reprezintă sălaşul dirijorului, alături, 
desigur, de alte compartimente şi ele 
invizibile. Aşa că celor cu vise de glorie 
muzicală la pupitrul  orchestrelor 
simfonice le sugerez măcar un scurt 
popas pe scenele lirice, pentru a se 
adăpa, benefic, din smerenie şi iubire... 


Mircea Holiartoc 


Un obicei profesional 


Mă uit la ceas: mai e un minut. Lângă 
intrarea pe scenă, colegii instrumentişti, 
strânşi în grupuri mici, discută de una, 
de alta. Îl caut cu ochii pe Dănuţ, 
concertmaestrul de la filarmonica 
noastră. Îl zăresc şi mă apropii de el. 
După ce încheie discuţia, se uită la mine 
şi-ntreabă dacă intrăm. Îi răspund 
afirmativ şi pornesc înspre scările ce duc 
la cabină, ca să-mi iau bagheta. 
Aplauzele din sală sunt semnul că 
orchestra a pătruns pe scenă. Odată 
încetate acestea, aud tonul pentru 
acordaj preluat de oamenii ei şi mă 
grăbesc să ajung la uşa dintre hol şi 
scenă. Încetează acordajul şi se face 
linişte. Moment în care Grigore, 
responsabilul de scenă, îmi deschide 
uşa. Parcurg distanţa până la podium 
aruncând priviri în sală. Ajung la el, dau 
mâna cu concertmaestrul, după care mă 
aplec către public. Totul pare simplu şi 
firesc, însă pentru mine, ca dirijor, aceşti 
paşi sunt foarte importanţi. Încerc să fiu 
atent la orice detaliu, în concepţia mea, 
pregătirea actului muzical fiind şi ea 
componentă a concertului simfonic, în 
mod cert... 

Toate acestea am început să le- 
nţeleg după ce am ascultat la radio un 


interviu cu marele Celibidache, acum 
vreo douăzeci de ani. Când am absolvit 
Conservatorul din Cluj-Napoca şi 
făceam primii paşi ca artist 
instrumentist. El, faimosul dirijor, 
rostind o frază ce mi s-a întipărit în 
minte: “se întâmplă când se întâmplă 
pentru că nu se întâmplă întotdeauna”. 
Dragostea mea pentru muzică şi actul 
creator, unic în felul său, împreună cu 
aceste vorbe ale maestrului m-au 
împins să dau o nouă admitere la 
Conservator. Ca să studiez dirijatul, 
chiar cu un fost student al lui Sergiu 
Celibidache. Binecunoscutul şi preţuitul 
nostru Petru Sbârcea. Anii de facultate 
trecând cu mine mereu preocupat să 
descifrez acea frază din interviu... 
Spuneam că, în liniştea de după 
acordaj, mai zăbovesc câteva secunde 
înainte de a intra pe scenă. Pare o 
superstiție sau un tabiet, dar nu e. Căci 
în intervalul acela mă simt un norocos 
fiindcă pot dărui publicului ceva ieşit din 
tiparele tradiţionalului. Pentru mine 
neexistând acea tradiţie în spatele 
căreia se ascund unii dirijori şi 
instrumentişti când nu pot explica de ce 
fac ceea ce fac. Îmi amintesc, în context, 
de o repetiţie cu aria “Addio del 


passato”, din “Traviata”, de Verdi. Ce are 
în introducere un solo de vioară. Am 
observat imediat că, în partitură, era 
scris, negru pe alb, doi soli. Adică, două 
viori solo şi nu una, cum auzeam. Am 
intrerupt şi-am cerut să se cânte ca în 
materialul de pe pupitre, tipărit la Casa 
Ricordi, din Milano, după manuscrisul 
original al compozitorului. Mi s-a 
replicat că ar fi o prostie, deoarece, prin 
tradiţie, se foloseşte doar o vioară. Nu 
am cedat, stăruind a se face precum a 
vrut autorul. Întrucât, dacă acel solo s- 
ar cânta la o singură vioară, recitativul în 
proză al solistei vocale, suprapus 
instrumentului, îşi pierde mesajul, 
publicul fiind atras, preponderent, de 
sunetul melodios al viorii. Concluzia 
fiind că, dacă dorim să trăim prin 
muzică, trebuie să contribuim la 
existenţa ei. Nu s-o reproducem 
şablonard şi nesemnificativ, ci să 
transmitem, niciodată la fel, stări 
emoţionale cât mai profunde. Consider 
că trăim ceva când facem ceva. lar acest 
ceva e rezultatul unui trecut ce, prin 
prezent, e o punte spre viitor şi 
eternitate... 


Ştefan Attila Novak 

Se caută insistent în anii din urmă, ca 


muzica cultă să devină cât mai 
abordabilă pentru publicul larg. 
Deoarece  melomanii obişnuiţi cu 


simfonicul de calitate, formaţi în timp 
graţie artiştilor şi spectacolelor de certă 
valoare, se împuţinează pe zi ce trece. 
Tinerii, care ar trebui să le ia locul, sunt 
ocupați, mai degrabă, cu pokemonii ori 
cu like-urile pe Facebook. Din acest 
motiv managerii instituţiilor de profil 
sunt nevoiţi să inventeze tot felul de 
concerte care mai de care mai 
„accesibile” şi să iasă, în căutare de 
public, din sălile sobre, elegante şi 
adecvate. Să schimbe fracurile cu ţinuta 
casual şi să-i înlocuiască pe Haydn, Ravel 
şi Ceaikovski cu muzica de filme la 
modă. Fie pe la mall, fie pe vreo 
esplanadă sau printre blocurile de 
cartier (îndeosebi în campanii 


Un calcul greşit 


electorale). Că de, noi, artiştii, suntem în 
slujba comunităţii, iar cetăţeanul de 
mall, cu tricoul suflecat şi pachetul de 
ţigări în mână, are dreptul, şi el, la o felie 
de cultură. Managerul de filarmonică 
raportând astfel depăşirea planului de 
culturalizare, la evaluarea 
profesională... 

Din nefericire, calculul acesta este 
greşit. Muzica fiind menită să înalțe 
spiritul, să transforme omul, prin 
mesajul şi profunzimea ei. De aceea, ao 
scoate în stradă nu va aduce lumea, 
nicicum, în sala de spectacol. Căci e mai 
comod să vină muzica la tine, iar tu să 
alăptezi pruncul pe pajiştea vreunei 
esplanade, decât să te îmbraci elegant şi 
să vii să-l asculţi onorabil pe Brahms, în 
incinta propice unui asemenea activităţi 
de nivel intelectual neîndoielnic. 
Apropo, vă place Brahms? 


De altfel, nici muzica de cameră nu 
e scutită de descinderi în derizoriu. 
Întrucât nu cred să mai existe nunţi 
urbane cu pretenţii, fără cvartet (din 
fete blonde cu rochiţe roşii format) care 
să cânte la sosirea invitaţilor. E musai şi 
la modă, nu? 

Ei bine, nu! Nu aceasta e calea de 
a crea un public numeros şi constant. Ci 
educaţia, ora muzicală obligatorie în 
şcoli. Organizarea de concerte-lecţie 
pentru tineret şi, cel mai important, 
ridicarea continuă a nivelului 
profesional al muzicienilor. Păstrarea 
tradiţiilor marilor înaintaşi în domeniu: 
Bach, Mozart, Beethoven, Enescu, 
Celibidache şi atâţia alţii. Am zis! 


Filip Cristian Papa 

Şcoala românească de corn 


Considerat unul dintre cele mai 
dificile instrumente de suflat, cornul 
atinge sonorități de o claritate 


trebuie cunoscuţi şi respectaţi. 
Profesorul Petre Niţulescu (1885-1958) 
a format zeci de cornişti la Bucureşti, 


fascinantă, conturează emoţii atât prin 
vigoarea cât şi prin căldura timbrului 


său. Este un instrument cu vaste 
posibilităţi în ceea ce priveşte 
virtuozitatea, strălucirea, oferind 


interpretului şansa de a transpune în 

muzică un ansamblu de stări afective. 
Şcoala românească de corn a avut 

instrumentişti de mare valoare, care 


ce şi-a finalizat studiile în 


după 
Germania, unde a fost studentul 
Conservatorului din Munchen. Printre 
discipolii săi se numără Paul Staicu, lon 
Bădănoiu, Gh. Păunescu şi alţii, care la 
rândul lor au format alte generaţii de 
cornişti virtuozi: Nicolae Dosa, lon Raţiu, 
Nicolae Apostol, Mihai Bejan, Nicolae 
Lipoczi etc. 


La laşi, primul profesor de corn a fost 
italianul Ernesto Bacanelli, în anul 1877, 
căruia i-au succedat fraţii italieni Cirillo, 
la începutul secolului al XX-lea. Cei care 
au adus un suflu nou şi au pus bazele 
şcolii ieşene de corn au fost fraţii loan şi 
Carol Nosec, de origine cehă şi Petru 
Onofrei, ce au marcat destinul a zeci de 
generaţii de cornişti. Munca lor este 
continuată de profesorii Nicolae 
Musteaţă şi Petrea Giîscă, care încearcă 
să atragă cât mai mulţi tineri spre acest 
nobil instrument. 

Şcoala clujeană de corn este marcată 
de personalitatea profesorilor loan 
Olteanu şi Vasile Mureşan, dar şi a 
corniştilor - profesori Vasilică Oprea şi 
Alexandru Marc. Lor li se adaugă foarte 
mulţi cornişti valoroşi care s-au stabilit 
pe alte meridiane, ducând cu cinste 
numele şcolii interpretative româneşti. 

În Timişoara a activat, în a doua 
jumătate a secolului al XX-lea, distinsul 
profesor şi interpret Ştefan Bunea. 
Acesta a format şi îndrumat nenumărați 
cornişti, care au performat în 
orchestrele din vestul ţării şi nu numai. 

După înfiinţarea majorităţii 
orchestrelor simfonice şi teatre de 
operă, în a doua jumătate a veacului 
trecut, s-au creat clase de corn şi în 
oraşele mai mici, aşa numitele oraşe de 
provincie. Actualii cornişti şi profesori 
de corn din aceste şcoli nu sunt mai 
puţin pregătiţi, din contra, ei 
performează şi susţin activităţi artistice 
şi didactice de înalt nivel. Radu Gavril - 
Tg. Mureş, Liviu Săvuţă - Ploieşti, 
Gheorghe Vasilică - Bacău, Alexandru 
Boeru - Piteşti şi lista ar putea continua, 
sunt câţiva dintre colegii cornişti care au 
rezultate profesionale remarcabile. 

Toţi aceşti interpreţi cornişti şi mulţi 
alţii, sunt menţionaţi în „„Permanenţe în 
contemporaneitate. Dicţionarul 
corniştilor români”, lucrare a 
subsemnatului, ce a văzut lumina 
tiparului în anul 2012. Aceasta s-a dorit 
a fi o modestă contribuţie la 
cunoaşterea şi înţelegerea cornului şi a 
corniştilor. 

Şi pentru că performanţa nu se 
realizează uşor, iar cornul rămâne parte 
importantă a existenţei noastre, 
amintim cuvintele celebrului dirijor 
austriac Herbert von Karajan: Cu primul 
cornist din orchestra simfonică să te 
comporți ca şi cu iubita! 

Petrea Giîscă 

George Enescu, dirijorul 


Despre personalitatea celui mai mare muzician român şi, în 
acelaşi timp, unul dintre cei mai importanţi muzicieni ai 
secolului XX s-au scris şi se vor scrie cu siguranţă nenumărate 
pagini. Apelative la superlativ ca: „muzicianul enciclopedist”, 
„compozitorul vizionar”, „gânditor al viorii” sau „vrăjitor al 
claviaturii pianului”, toate cele scrise reflectă recunoaşterea 
personalităţii geniului care a fost George Enescu. 

Cariera dirijorală a marelui Enescu a fost umbrită de cariera 
violonistică şi prea puţin pusă în valoare de critica de 
specialitate, dar asta nu înseamnă că este inferioară, 
dimpotrivă am putea spune, pentru că a fost dacă nu 
superioară, cel puţin egală. 

„Enescu a debutat la Ateneul Român în ziua de 1/13 martie 

1898, conducând în primă audiție Poema Română în faţa 
publicului bucureştean. Atunci a pătruns - în triumf - pe sub 
„Marea poartă” a legendarului lăcaş de cultură din inima 
Capitalei, anunţându-şi cariera de şef de orchestră”, scrie 
Viorel Cosma în volumul său „Un Portret Lexicografic”. 
Leon Algazi nota și el: „În tot ce dirijează, dânsul îţi dă 
impresia unei creaţiuni a momentului. Explicaţia e uşoară; 
pentru acest şef de orchestră o partiţiune, oricât de 
complicată, nu conţine taine. Enescu nu ghiceşte intenţiile 
autorului, ci le citeşte, fiindcă nu e un simplu interpret, ci un 
cugetător muzical, demult deprins cu logica sunetelor şi 
posesor al unei vaste culturi muzicale şi generale”. 

În timpul refugiului la laşi, a format Orchestra George 
Enescu, orchestră cu care a susţinut o serie importantă de 
concerte. „A trebuit să fie el care, prin personalitatea, 
influenţa şi energia sa, a parvenit a forma din elemente 
excelente, o orchestră completă.” (Eduard Caudella). 

Dirijorul Jean Bobescu, care cânta la violă în acea 
orchestră, scria despre repetițiile de la laşi, descriind maniera 
de lucru a maestrului Enescu: „Analiza opera sub raport 
tehnic, dar nu uita să o încadreze în epocă, să vorbească 
despre stilul compozitorului, să sublinieze pasajele de relief, 
conturând rolul grupelor de instrumente... Se vedea în toate 
indicaţiile lui marea experienţă, imensa experienţă pe care o 
câştigase în severa şi nemiloasa disciplină muzicală. 
Observațiile lui erau dense, de o uimitoare exactitate. Vorbea 
folosind imagini plastice. Nu era preocupat să strălucească în 
expresie, dar ţinea ca ideile lui să fie cât mai limpezi.” (în 
volumul său „La pupitrul operei”) 

A dirijat, în Europa, orchestrele filarmonicilor din Londra, 
Paris, Moscova, Strasbourg, Amsterdam, Lisabona etc. şi, în 
America, orchestrele filarmonicilor din Detroit, Montreal 
(Canada), Orchestra Naţională din Washington, New York, 
Philadelphia, Cleveland, Boston, Chicago, Pittsburgh, 
Indiannapolis, Cincinnati, Rochester. 

Cum se vede, cele mai prestigioase orchestre ale lumii au 
avut privilegiul să-l aibă ca invitat la pupitrul dirijoral pe 
marele maestru român. Repertoriul său este demn de 
invidiat, precum şi calităţile sale native de şef de orchestră. 

Dirija folosindu-se de baghetă, totul din memorie. Repeta 
foarte meticulos, atent la toate detaliile componistice, iar în 
concert fascina instrumentiştii şi publicul. 

„Ca şef de orchestră, desfid pe oricare capelmaistru din 
străinătate: Colonne, Lamoureux, Richter, Weingartner, 


14 O Euphonia O Nr. 11-12, iulie-decembrie 2016 


Nikisch, Steinbach, să facă bravura ce o face marele nostru 
Maestru Enescu, de-a dirija pe dinafară, fără nici o zare de 
partiţiune generală (unde sunt scrise toate instrumentele din 
care e compusă o orchestră mare şi completă ) înaintea sa.”, 
amintea Eduard Caudella. 


Nu putem încheia demersul nostru fără să prezentăm ceea 
ce însuşi marele geniu spunea despre arta dirijatului 
dezvăluite de Bernard Gavoty în „Amintirile lui George 
Enescu”: „E foarte dificilă. Am văzut maeştri cu renume 
universal cari nu atinseseră nici măcar siguranţa. Se cere 
prezenţă de spirit, cunoaşterea perfectă a orchestraţiei, să fie 
un bun psiholog şi să fi cântat în orchestră din instrumentele 
principale”. 

„Slavă Domnului, podiumul de concert nu a fost creat 
numai pentru virtuozi, ci uneori şi pentru orchestră cu 
dirijorul ei. Faptul de a fi fost deseori acel dirijor, de a mai ţine 
câteodată în mână o baghetă, în loc de arcuş, mă consolează 
de multe ori şi-mi dă şi o maliţioasă satisfacţie... Îmi place 
mult să dirijez; e un joc agreabil, uneori îmbătător... Ce 
minunat să poţi face muzică, fără să fii obligat să execuţi mai 
înainte game plictisitoare, ce-ţi strică toată plăcerea! ... Nu 
împlinisem încă cincisprezece ani, când o mică şi excelentă 
orchestră pariziană a cântat sub conducerea mea câteva 
piese compuse de mine. O! ce minunată impresie, întrucâtva 
asemănătoare cu aceea a organistului - atât de mic - stăpân 
pe un instrument atât de puternic! Stai acolo, minuscul, şi 
dezlănţui furtuni...” 


lulian Rusu 


Maruca 


„Prinţesa moldavă” (cum şi-a zis Maria Cantacuzino-Enescu 
în “Amintirile” ei intitulate “Umbre şi lumini”, apărute la 
Editura ARISTARC, în 2005) a rămas în istoria muzicii 
autohtone şi în conştiinţa publică drept o femeie care a 
fascinat o serie de mari bărbaţi ai culturii noastre. Printre ei, 
filosoful, profesorul şi ziaristul Nae Ionescu, scriitorul, istoric 
al religiilor, Mircea Eliade, chiar şi regele Ferdinand. Bărbatul 
care a sedus-o însă din prima clipă a întâlnirii lor, în vara 
anului 1907, pe aleea spre castelul Peleş, a fost George 
Enescu! Căruia avea să-i devină soţie în decembrie 1937, 
după 30 de ani de la decesul primului soţ, juristul Mihai 
Cantacuzino... 

Maria era descendentă din familia Dumitru Rosetti Tescanu 
şi Alice Jora, născută la 17 iulie 1879. Între doamnele de 
companie ale reginei Carmen Sylva, trăieşte epoca în care 
Enescu, mângâiat de aceasta cu apelativul “Pynx”, secretă în 
inima viitoarei lui “Mon Adoree” profunzimile sonore ale 
iubirii supreme. Maruca (numită astfel de regina Maria) 
traversează perioada cumplită a celui de-al doilea război 
mondial ca pavăză şi, uneori, inspiratoare a creaţiei enesciene 
(“Nocturna”). După întorsătura de la 23 august 1944, relaţiile 
politice iau o amploare furibundă, “injectându-i-se” 
propaganda iluzorie a “noii orânduiri”. Aşa făcându-se că până 


ua 


şi muzica devine prilej de “întărire a prieteniei româno- 


sovetice”. lar David Oistrah, cu vicleanul surâs aprobativ al 
Generalissimului, “are voie” să concerteze la Ateneul 
bucureştean. Enescu, la rându-i fiind cel mai îndreptăţit să 
cânte, în “schimb de experienţă”, la Moscova. Dmitri 
Şostakovici, lăsat totuşi preşedinte al compozitorilor sovietici 
deoarece compusese simfonia “Stalingrad”, îi primeşte, în 
această calitate oficială, pe George şi pe Maruca. “Tătucului” 
i-a fost raportat “evenimentul”. Luând mâna lui Dmitri, el a 
întrebat cine era “hazaika” în catifele şi sclipitoare mărgele de 
safir, cu rochia decoltată ornată cu paiete. “Jenşcina Enescu”, 
i s-a răspuns. “Ursul” a scos un nor lung de fum din pipă, 
lovindu-şi cu mâna sănătoasă dunga cu vipuşcă a 
pantalonilor... 

Numai că, împotrivindu-se ferm oricărei ingerinţe a 
politrucilor moscoviți în cariera lui, artistul român a izbutit să 
domolească zelul nevestei, de a fi primită, în bârlogul său, de 
losif Vissarionovici. Peste ani, într-ale sale “Amintiri”, aceasta 
scriind pentru posteritate că Enescu “ajunge chiar să-mi 
interzică o întrevedere cu Stalin, cu toate că ardeam de 
dorinţa de a-l cunoaşte pe actualul Ţar al ruşilor”. Asta era 
Maruca: fire pasională, caracter studiat... 


Serghie Bucur 

loana Maria Lupaşcu 


Născut să fie cellist | 
şi să urce pe scenă 

mereu, Rodin i 
Moldovan se distinge 
uşor prin sunetul său 
plin şi vibrant, prin 
trăirea interpretării şi 
puterea de a 
transmite muzica. 
Expresivitatea dulce 
îmbinându-se fericit 
cu pasiunea intensă. 
Dând senzaţia că 
violoncelul său trece 
prin stări umane 
diverse. A ajuns la o asemenea performanţă, 
studiind secretele acestuia cu Radu Aldulescu şi 
Mstislav Rostropovici, cântând mult şi cam peste 
tot. 

Noi, cei care facem muzică, exprimăm pe scenă 
ceea ce trăim şi simţim în viaţă. Aşa că, ascultându-l 
pe Rodin ţi se pare că, prin cânt, oferă răspunsuri 
la întrebările inerente ale acesteia. Dându-le glas 
prin sunete armonioase, prin căldură, profunzime, 
dulceaţă, timbre, culori şi vibrato. Uşor, fluent, fără 
efort scoate atâta frumuseţe dintr-un instrument 
ce nu poate face nimic de unul singur, oricât de 
faimos i-ar fi creatorul. 

A avut parte până acum de colaborări dintre 
cele mai faimoase şi fructuoase, cu Justus Franz, 
Mihaela Ursuleasa, Gabriel Croitoru, Geza Hosszu- 
Legocky, Mihaela Martin, Julian Rachlin, Eugen 
Sârbu, Kristjan Jărvi, Fabio Luisi, Daniel Nazareth, 
Nathan Quartett, Berlin Philharmonic Octet, lista 
putând continua, desigur. A plecat din România în 
1986, dar vine din ce în ce mai des înapoi ca să 
cânte cu orchestre simfonice autohtone. 
Propunând programe felurite şi cât mai aproape 
de inimile oamenilor. Cei aflaţi în sală având parte 
de o experienţă aproape unică. Copleşiţi din 
belşug de emoţii, dar şi de imboldul de a-şi elibera 
sensibilitatea şi a se lăsa, benefic, în voia ei. Acesta 
este Rodin Moldovan: face sufletul să vorbească... 


Cum să dai glas sufletului... 


Jazzul şi „regina” lui 


Jazzul e ca viaţa: oferă din plin aventura imprevizibilului. 
Naşte acte artistice irepetabile chiar sub ochii ascultătorului. 
Dintr-un amestec de inspiraţie şi transpiraţie, în care găseşti 
armonie şi melodie, dar punctul de atracţie este improvizaţia. 
„Regina” genului, indiscutabil. Fără de care, acesta n-ar 
străluci nestemat. Fiece instrument putând deveni, prin ea, 
important şi revelatoriu pentru personalitatea creativă — 
unică — a mânuitorului său. Percuţioniştii, de pildă, ies astfel 
din anonimatul trupei, prin solouri improvizate pe loc. Ce 
demonstrează că nu sunt simpli ritmicieni, ci părtaşi de 
nădejde ingenioşi la făurirea produsului muzical colectiv. 

Jazzul, „o poveste cu negri” (cum scrie-ntr-un titlu de 
carte), este expresia sonoră a libertăţii inventate de oameni în 
lanţuri. Dar şi o contribuţie certă la cultura universală, prin 

inventivitate şi valoare artistică. Opunându-se clar kitschului 
înconjurător tot mai agresiv. Nu trebuie decât să intri-n lumea 
lui minunată şi vastă, alături de iniţiaţi. Vei descoperi de 
îndată că depăşeşti rapid stadiul celui care ascultă numai ce 
„gâdilă plăcut urechile”. De-aceea, nici că se poate altă 
încheiere a acestor rânduri de suflet decât vorba 
nemuritorului Gershwin: viaţa e în mare ca o muzică de jazz, 
cel mai bine iese când improvizezi. Are perfectă dreptate. Căci 
şi mie, ca baterist cu state vechi în materie, mi-e dragă mult şi 
nu-mi lipseşte improvizaţia în concerte. Dându-mi noi şi noi 
satisfacţii interpretative. Da, ea este şi rămâne, de-a pururi, 
aleasă regină a genului, neîndoielnic... 


Corneliu STROE 


Consiliul Local Pitești 
U Primăria Municipiului Piteşti 


P, 


0, (FILARMONICA PITEŞTI 


Consiliul Local Piteşti 
€ Primăria Municipiului Pitești 


( FILARMONICA PITEŞTI 


rare CONCERT 
extraordinar SIMFONIC 


imfonică a Filarmonicii Pitești 
Dirijor: 


Dirijor: 
ALEXANDRU GANEA ADRIAN MORAR 
Solist: Solist: 
ALEXANDRU TOMESCU i GABRIEL CROITORU 

Program: 
Johann Christian Bach - Simfonia în Si bemol Major Johannes Brahms: 
W.A.M - C l ioară şi orch ă 2 : 
APARE SE ante e PECRREEI Concertul în Re maJor pentru 
PI. Ceaikovski - Suita simfonică din baletul vioară și orchestră, op.77 
„Lacul lebedelor” Simfoni 3-a în E a 90 
N.A. Rimski-Korsakov - „Capriciul Spaniol”, op. 34 Imionia a a in ta major, op. 
Joi, 19 ianuarie 2017, ora 19.00 Joi, 26 ianuarie 2017, ora 19.00 
Centrul Multifuncţional - Filarmonica Pitești, 


Centrul Multifuncţional - Filarmonica Pitești 
Calea Bucureşti nr.2, tel. 0248.220111 Calea Bucureşti nr.2, tel. 0248.220111 


GOnmiNă Locul Pete Consiliul Local Pitești 
U Primăria Municipiului Pitești S 


( FILARMONICA PITESTI Primăria Municipiului Pitești 
( Pop FILARMONICA PITEȘTI 


CONCERT x 
SIMFONIC Florian Rago 
în recital 


3 simfonică a Filarmonicii Piteşti 
Dirijor: 


Alexandru losub 


Solist: 
Florian Rago (vioară) 


Program: 
Carl Maria von Weber - Uvertura „Oberone” 
N. Paganini - Concertul pentru vioară nr.1 
în Re Major 

R. Schumann - Simfonia a 3-a, „Renana” 


Joi, 9 februarie 2017, ora 19.00 


Centrul Multifuncţional - Filarmonica Pitești 


Vineri, 10 februarie 2017, ora 19.00 
Calea București nr.2, tel. 0248.220111 


Centrul Multifuncţional - Filarmonica Pitești 


Nr. 11-12, iulie-decembrie 2016 0 Euphonia O 17 


Nemuritoru'... 


Riley Ben King, „regele” bluesului, 
necontestat. Născut în Mississippi, fu 
predestinat să cânte muzica neamului 
său de pe plantaţii. S-o dăruiască 
planetei în chip nimerit şi toţi după ea 
necontenit să tânjească. Că genu' şi 
derivatele lui fac de un veac şi ceva 
deliciul a miliarde de inşi. Dornici de 
melodie şi dans. De energie în armonie, 
la fel... 

B. B. King „doinit-a” bluesu' străbun 
decenii întregi, cu impact. Îl zicea curat, 
nesofisticat. Fluent, viu, ritmat, cald şi- 
mprospătat. A fost şi gurist, da' şi 
chitarist. l-a influenţat şi i-a învăţat pe 
atâţi fertil. l-a avut alături, pe scene, 
ades. Cel mai important e că ne-a făcut 


să simţim din plin câtă tinereţe fără 
bătrâneţe e, pururi, în ritm. Ce de 
frumuseţe şi naturaleţe e-n improvizații, 
inevitabile, inegalabile-n blues. Pe care 
nonagenaru' faimos, pierit în Nevada, 
anu' trecut, cu sârg l-a slujit şi l-a 
propăşit. Cu real talent şi cert 
randament. El nu mai este-n viaţă acum, 
ci doar o legendă nemuritoare. De 
benzile, nenumărate, întreţinută peren. 
Va fi veşnic omagiat adecvat şi lumea-i 
va da totdeauna, de pe pământ, semnu' 
meritat că nu l-a uitat. Altfel spus, 
figurat, regele King nu va muri 
niciodat.... 


Adrian Simeanu 


Câte ceva despre blues 


Cine-ar fi crezut atunci, în zorii 
veacului trecut, când Sister Rosetta 
Tharpe sau Big Mama Thornton cu alei 
„Hound dog”, devenit ulterior un hit 
mondial în mâinile lui Elvis, că acest gen 
muzical numit blues o să devină o artă 
universală, îmbrăţişată cu entuziasm de 
întreaga planetă? Cine şi-ar fi închipuit 


că, de la „Saint Louis Blues”, cântat de 
irepetabilul Louis Armstrong, se va 
ajunge la Miles Davis, Pink Floyd, Stevie 
Wonder sau Joe Bonamassa? 

Nimic nu anunţa explozia artelor 
muzicale ce aveau să inunde lumea prin 


radio, discuri şi, evident, concerte 
zgomotoase. Mult mai zgomotoase 
decât seratele şi spectacolele din 
saloanele princiare ale unor vremi 
trecute. Poate doar apetitul lui Mozart 
pentru opera populară şi harul său 
incredibil de a inventa melodii 

frumoase, pe gustul tuturor. Anunţând 
chiar de pe atunci că muzica bună nu va 
fi doar la îndemâna celor privilegiați şi 
dând parcă „bun de tipar” pentruviitorii 
Armstrong, B. B. King, Beatles şi alţii de 


el nebănuiţi... 
Frumuseţea destinului  bluesului 
radiază universal generos, astfel 


explicându-se astăzi existenţa a câtorva 
sute de mii de festivaluri pe glob. Din 
Argentina până-n Guadelupa, din 
Spania până-n Rusia ori din Australia 
până-n... România. Bluesul nemaifiind 
de mult timp apanajul negrilor din 
America de Nord. Azi, urcând pe aceeaşi 
scenă să-l cânte venerabilul Buddy Guy, 
Eric Clapton, Keb' Mo”, interpreţi 
francezi, jamaicani, japonezi... 

Povestea bluesului e una interesantă, 
cu multe capitole captivante. Omenirea 
primindu-l în dar, de la Dumnezeu, cu 


sufletul deschis. Ca să-ţi placă această 
muzică minunată netrebuind să urmezi 
vreo şcoală anume ori să te instruieşti 
academic. Nu e nevoie decât de o inimă 
plină de romantism, erotism poetic şi 
bucurie de viaţă. O artă ca bluesul se 
prezintă simplu şi firesc, aşa atrăgând, 
astfel cucerind fără drept de apel... 

Spre ţara noastră, armoniile bluesului 
şi-au croit drum mai timid la început. 
Prin orchestrele de swing interbelice. 
Sau de dixieland, după al doilea război 
mondial. Odată pătrunse însă, graţie 
jazzului, au rămas statornic. Formaţiile 
pop sau rock de mai târziu, precum 
“Cometele”, “Sideral”, “Sincron”, “Sfinx”, 
“Basorelief”, “Semnal M” au îmbrăţişat 
direct genul ori l-au transfigurat în 
interpretări proprii, pregătind terenul 
pentru publicul şi muzicienii zilelor 
noastre. Pionierii de facto ai bluesului 
de la noi sunt Harry Tavitian şi A. G. 
Weinberger. Urmându-le exemplul, în 
timp, Florin Ochescu, Sorin Chifiriuc, 
Hanno H6fer, Marcian Petrescu, Rareş 
Totu, Vali Răcilă sau trupa timişoreană 
“Survolaj”. 

România are în momentul de faţă 
peste cincizeci de festivaluri, desigur 
binevenite. Personal, promovez de trei 
decenii şi jumătate atât jazzul, cât şi 
bluesul, fie pe scenă, fie în emisiuni şi 
publicaţii. lară ceilalţi colegi de breaslă 
ţin şi ei alături de publicul iubitor, 
motivaţi cu toţii de bucuria „live-ului” 
mereu creator. Aşa că putem spune 
concluzionând: există, benefic, blues şi- 
n România. Şi nu e rău deloc... 


Mike Godoroja 


Muzica zilelor noastre BETIE LII 


Pe meridianele muzicii... 


„„ne purtară recent Romeo Rîmbu, 
Sorin Petrescu şi Doru Roman. La 
Filarmonica Piteşti, într-o concert 


delicios de „Dansuri simfonice” numa” 
unu ş-unu'. Plăcut mozaic sonor, colorat 


şi animat. Romică e orădean şi surpriza 
serii, de la el veni. Că nu fu doar dirijor. 
Ci şi un solist ad hoc. La corn englezesc, 
oboi şi acordeon. Le manipulă lejer, 
precis, nuanţat. Încât aplauze vii a 


repurtat meritat. S-a cuplat adecvat cu 
Sorin. Pianist timişorean de altă factură 
decât mulţi din breaslă. Căci îmbină 
ideal blues, latino, jazz şi clasic. Iscând 
un vertiginos tuşeu, original în sunet, 


atrăgător. La fel şi cu Doru. Percuţionist 
dăruit, cu experienţă vădită duium. Tot 
la “Banatul” în schemă. Argeşenilor 
oferind triumfal o “horă staccato”, la 
xilofon, în final... 

Mozart, Reverberi, Granados, 
Chopin, Palev, Elinescu,  Piazzolla, 
Dinicu, Brubeck, Tănăsescu fură autorii 
din ştime. Repere componistice nimerit 
alese-n călătoria muzicală îmbietoare 
din urbea argeşeană. O menţiune 
cuvenită-ntrutotu' pentru 
bucureşteanul Andrei Tănăsescu. Care-a 
prelucrat isteţ “Ciuleandra”, modern şi 
universal reaşezând-o pe note. Cu 
influenţe de soi impregnată util. lImens 
mi-a stârnit interesu' şi sper ca varii 
trupe s-o prindă-n repertoriu, benefic... 

Aş mai spune că şi orchestra locală s- 
a implicat cu elan în acest efort. Şi 
bucuria, inevitabil, n-a ocolit-o. Fie ca şi 
altele din ţară să aibă prilejuri asemeni 
constant... 


„AD LIBITUM” 


Nume cu renume, al unei trupe camerale din laşi. Veche de 
peste-un sfert de veac. Născută-n Universitatea de Arte, din 
urbe. Azi, cvartet de stat, la Filarmonica “Moldova”, de-acolo. 
Adrian Berescu, Şerban Mereuţă, Bogdan Bişoc şi cu Filip 
Papa, în componenţa iniţială. Acum vreo cinci ani, după 
moartea lui Adrian, primenit nevoit, însă nimerit. Cu Alex 
Tomescu, la vioara întâi. E un monolit, sunând ideal. Precis şi 
distins. Nuanţat la fix, cu maxim bun gust. Ce-i cântă, cu ştaif, 
cam pe toţi ăi mari. Haydn, Mozart, Beethoven, Schubert, 
Brahms, Ceaikovski, Dvotâk, Debussy, Bartok, Enescu, Ravel... 


Membrii lui, desigur, cordari redutabili, dibaci, admirabili. 
Aşa se potrivesc şi se împletesc, că desăvârşesc la ce ostenesc. 
D-aia cuceresc unde poposesc. Îs muzicieni cu simţire, clar. Şi 
c-o pregătire model pentru alţii. Vocaţia nu le lipseşte. 
Virtuozitatea, notorietatea, le-ntreţin prin muncă. Rezultatul, 
astfel, foarte consistent. Şi de calitate, fără doar şi poate. Sunt 
activi din plin, umblând peste tot. O să jubilaţi de-o să-i 
ascultați, pe viu, mai ales. Vă veţi bucura, veţi aplauda cu 
înflăcărare. Mie mi s-a întâmplat, d-asta am şi consemnat... 


20 O Euphonia O Nr. 11-12, iulie-decembrie 2016 


- 


A | i e Mai 
. 1 Ta 


e. Aa i 
Fraţii Dedeian |. 
ț “u | . 
i +” 
E i : 


| 

17 
Armeni, muzicali din belşug. Capriel e chitarist. Garbis e 
saxofonist. Firesc, laolaltă pe scenă, de ani. În decembrie ăst 
sosiți, din nou, la Piteşti. Împreună cu Ştefan Benedict. June 
tobar excelent. Cu Pedro Negrescu, agil contrabasist. Şi 
Cristian Gheorghe, un clăpar de bază. Formând, cu toţii, 
reduabil cvintet. Pentru care jazzu' nu prea are taine. Capriel 
şi Cristi, armonişti precişi. Da' şi improvizatori, în acord major 
cu Garbis, Pedro şi Ştefan. O echipă ţais, sudată, rodată. Blues, 
rock, funky şi latino. Ritmic mozaic croit cu tipic. Adecvat 
articulat, fără greş realizat. Mustind de vigoare, culoare, 


N a) 
Pa E A 


4 


savoare. Compoziții şi hituri de gen, în program. Prezentate 
ferm, nesofisticat şi echilibrat. Doldora de improvizații 
cursive, rezonabile şi agreabile. Binevenite şi potrivite-n 
context. Evidenţiind intens potenţa instrumentală a 
protagoniştilor. Pasiunea şi competenţa. Resursele creative 
dintr-înşii. Vădite din plin, utilizate cu dăruire. Întru 
propăşirea autohtonă a acestei muzici minunate foc. Motive 
destule să sper apăsat că Teatrul “Davila” i-o invita şi al'dat'. 
Sau, mai nimerit, filarmonica loco. Melomanii argeşeni 
dorindu-şi neapărat, meritat, justificat... 


Flaut dulce, cu pian... 


cale: să 
contrabasist şi 


Sau Matei loachimescu şi Alfredo 
Ovalles. Veniţi de departe la filarmonica 
loco. Spre mijlocul ăstui Brumar. Ca să 
ne cânte latino. Cu inflexiuni de 
jazz. Ba chiar cu accente rock pe 
alocuri. Salsa, vals  peruvian, 
samba şi tango înflăcărat, în recital 
inspirat. Flautu' dându-le glas cu 
elan. Secondat pas cu pas, 
adecvat, de pian. Într-o revărsare 
de ritm, melodie şi armonie, 
aplaudată îmbelşugat meritat... 

Am spus eu al'dat' că 
loachimescu are multe-n tolbă. 
lară astădat' mi s-a confirmat. Fain 
a oferit ceva inedit şi a cucerit. La 
rându-i, Alfredo fuse o surpriză. 
Căci se arătă un clăpar grozav. 
Venezuelean, apt să concerteze 
simfo la Piteşti. Cert ar triumfa cu 
orchestra loco. În vreme ce-n sală 
noi am  jubila. Da' cum, 
deocamdată, nu se ştie când, eu le 
sugerez celor doi ceva şi pe astă 


devină 
un baterist. 


întregească şi să rotunjească produsu' 


Luând 
Ca să 


sonor. Să-i dea randament excelent, 
select. Merită efortu'”, nu mă îndoiesc. 
Ba chiar garantez şi mai jos semnez. 


patru. 


ICI dd-A Adrian Simeanu 


UZICA ZI 


= 

Muzica zilelor noastre BETIE LII 


Trei solişti prieteni, 


din nou „în due 


Vioară comoară şi-a ta surioară, aţi pornit prin ţară să ne 
cântaţi iară dintr-alea faimoase, alese, frumoase. Cu har 
concepute, pe note-aşternute de Wieniawski, Moszkowski, de 
Sarasate, Smetana, Şostakovici, de Beriot, Raff, Piazzolla, 
Hubay. Guarneri şi Stradivarius mi-s numele voastre celebre 
de sute de ani. Căci sunetul pur, cristalin răzbate din voi, prin 
veacuri, divin. Azi, mânuite de doi români vă aflaţi. Gabi 
Croitoru şi Liviu Prunaru. Buni muzicieni şi tehnicieni. Umblă 
împreună în ultimii ani, cântând animat, rafinat, minunat 


lar în România, la Ateneul bucureştean. În dublă postură, 
inedită probabil. La fix împletită, deplin izbutită. Solist, dirijor, 
neasemuit şi clocotitor. Rarisim instrumentist şi notoriu 
pianist. Cu profunzime şi forţă, avânt şi viteză, blândeţe, 

o... 
creaţii de top. Sub titulatura brand naţional „Duelul viorilor”. 
Ajuns, merituos, la a şasea ediţie... 

Ne-am convins încă o dată, recent. Ascultându-i pe ei şi pe 
Horia Mihail, cel care le ţine isonu' pe clape, fără cusur. Sunt 
instrumentişti cu experienţă, sensibilitate, subtilitate. Oferind 
melomanilor splendori consecvent. Bucurând sufletele 
enorm. Adăpând necurmat spiritul însetat de cultură. Au fani 
numeroşi pretutindeni, care-apreciază măiestria lor. Horia, 
Gabi şi Liviu fiind auzului dragi oricând, copios... 


Andrei Vladimirovici 
Gavrilov 


fineţe duium. Astfel împletite, aşa folosite încât eşti uimit 
nemaiîntâlnit. Conducând magnific orchestra filarmonicii 
gazdă. Impulsionând-o miraculos să-i ţie hangu', spectaculos, 
în trei concerte incandescente. Bijuterii din născare, sub 
mâna lui parcă şi mai strălucitoare... 

l-a revelat pe Rahmaninov, Prokofiev şi Ravel cum nu ştiu 
de-oi mai avea prilej să constat. Căci are-ntr-însu' magic fluid. 
Inepuizabil, în jur, răspândindu-l. Ceia de pe scenă, la dânsul 
atenţi ca şi fermecaţi. Noi, ăia din sală, sigur copleşiţi. Cu toţii 
atraşi într-un univers intens fascinant. Al divinei muzici, 
tulburătoare, înălţătoare, nepieritoare. Demn de celebrii 
înaintaşi Andrei dovedindu-se cu vârf şi-ndesat. Căci îi cinsti în 
chip onorant. Mărturisindu-mi anume admiraţia vie pentru 
Dinu Lipatti. Pe care cred că n-o trăda-o vreodat” prin ceea ce 
face înflăcărat, măiastru, nestrămutat. Ca veritabil artist al 
lumii întregi. Ei dăruit pe vecie, frenetic, neîndoielnic, 
benefic... 


Un pianist 
surprinzător 


Recunosc, nu am crezut până când nu l-am văzut. Cum 
încet s-a aşezat şi adânc s-a concentrat în faţa claviaturii. 
Cum apoi s-a aplecat şi ne-a prins imediat. Ne-a cuprins, ne- 
a-nvăluit, ne-a uimit şi copleşit. Fincă are, natural, ceva 
foarte special. O forţă şi-o pasiune arareori întâlnite. Elan şi 
înflăcărare parcă nemaipomenite. Virtuozitate mare, 
dăruire şi mai tare... 

Pe Ludwig l-a tălmăcit cum nici n-aş fi bănuit. L-a cântat 
pasionat, l-a nuanţat rafinat. L-a-nfăţişat minunat, 
impresionând de-ndat'. Unanim şi apăsat, lumea l-a 
aplaudat şi spre case a plecat cu suflet neîmpăcat că pianu- 
i fermecat spectacolul a-ncheiat... 

Pe mine m-a fascinat, nesperat m-a bucurat şi gându' mi- 
a insuflat că va fi solicitat tot mai des şi repetat pe la 
filarmonicile noastre. Nu numai în recital, ci şi în concerte 
tari, cu orchestre consacrate şi cu dirijori d-ăi mari. Aştept 
chiar nerăbdător să revii în ţară şi să te-aud iară, dragă 
Matei Varga. Mai surprinzător pe clape, mai clocotitor! Ai 
enorm de spus şi, poate, vei fi cel de sus, odată. Noi, 
piteştenii, te preţuim cert şi asta-ţi dorim, că meriţi din 
plin... 


Maestrul Ilarion 


Braşovean vestit, la Piteşti venit, în 
final de Cireşar. Să încheie strălucit 
stagiunea a noua a filarmonicii loco, ăst 
an. Cu Mozart şi Modest Mussorgsky-n 
program.  Limpezimea, dulceaţa şi 
prospeţimea perenă din ştimele celui 
dintâi întâlnindu-se fără contraste 
nefaste cu orchestraţia nici că se poate 
mai izbutit-a lui Maurice Ravel. Care, 
printr-însa, spori şi mai şi a rusului faimă, 
neîndoios  onorant.  Îmbrăcându-i 
“Tablourile dintr-o expoziţie” în strai ca 
lumea sonor, mândru şi nepieritor... 

Meşterul Ilarion m-a făcut să simt 
asta intens şi ales. Redându-i în chip 
nuanţat, echilibrat, adecvat. Stârnind şi 
strunind orchestra deştept. Cu vădit 
efect, cert rafinament, făţiş randament. 
Impusionând-o şi conducând-o pe 
drumu' cel bun cu naturaleţe şi 
acuratețe. Cu siguranţă, prestanţă, 
pregnanţă constant. Încât a uimit şi a 
cucerit. Astfel că-n urale toţi am izbucnit 
când a isprăvit. lar eu, la cabină, cald i- 
am mulţumit, ferm îndreptăţit... 

Muzician de la natură dotat, loan 
Ilarie lonescu-Galaţi este şi dânsul un 
dirijor după care prin ţară curios am 
umblat. Voi continua şi nu mă-ndoiesc 
că va merita... 

Muzica zilelor noastre BETIE LII 


Adică, Jovem Orquestra Portuguesa. 
Pe româneşte, Orchestra de Tineret a 
Portugaliei. Oaspete super la Sinaia şi 
Bucureşti. În festivalurile verii recente, 
tradiţionale. Eu am văzut-o la Ateneu. 
Nemişcat am stat cât timp a cântat. Că 
m-a fascinat şi m-a captivat. De am 
regretat când a terminat că nu a bisat... 

Căci m-a cucerit cum i-a rânduit şi i-a 
tălmăcit pe neamţ şi pe rus. Beethoven 
şi Şostakovici. Ambii, corifei, în muzică, 
zmei. Simfoniile lor, cu numărul cinci. 


Pr 


Construcţii sonore create cu har. Cu 
forţă, tumult şi fineţe. Semeţe, vibrante, 
măreţe. Etern răspândind frumuseţe. 
Cel puţin aşa ni le-au prezentat junii 
portughezi. Care-au întrecut aşteptările, 
onorând autorii. Voinţă, ştiinţă, putinţă 
etalând din plin. Avânt şi dorinţă, 
subtilitate, discernământ. Elevi şi 
studenţi uniţi fructuos. În ansamblu 
amplu, vădit virtuoz. Sudat şi rodat, ce- 
a interpretat cum nici n-am visat. Peste 
mai mult decât minunat... 

lucrează... 


A dirijat, la superlativ, Pedro 
Carneiro. De la Lisabona. Percuţionist 
nedezminţit, sigur iscusit. La pult, 
straşnic pregătit. Precis, cadenţat, da” şi 
temperat, când firu' sonor nu-i 
învolburat. Stârneşte, struneşte, la fix 
reuşeşte. Cântare de top oferind cu 
trupa, fără doar şi poate. Întru cinstea 
lor şi lauda ţării de unde-au sosit, chiar 
binevenit. Neîndoielnic, prielnic, pe noi 
ne-au uimit... 


Gheorghe Costin 


Născut la Baia Mare acu' şase decenii. Azi, la „Banatul” în 
schemă, pe Bega. Dirijând acolo, da' şi-n restu' ţării, de zor. Eu îl 
ştiu de când a venit în Piteşti prima oară. Pe la-nceput de mileniu. 
Ducându-mă apoi la Ploieşti, Sibiu şi Craiova să-l văd cum 


A reajuns de curând şi pe la filarmonica noastră, benefic. 
Entuziasm molipsitor spre orchestră-ndreptând şi energie duium 
insuflând. Încât “Uvertura 1812” sfârşi în urale, inevitabil. Căci 
lumea sigur dorea să mai asculte muzica asta. Solemnă, mândră, 
impunătoare, în vecii vecilor dăinuitoare... 

De altfel, pentru Ceaikovski munci tot concertul acest. Nu doar 
cu pricepere clară, ci şi cu trăire vădit. Vie, debordantă, utilă făţiş. 
Dând instrumentiştilor temeinic imbold. Şi notelor aripi să zboare 
spre noi hotărât. Forţă să ne pătrundă sunetu' lor în fiece fibră. Ca 
să vibrăm intens unanim. Prinşi apăsat de catharsis real... 

Muzician autentic neobosit, timişoreanu' se arătă şi-un vorbitor 
cu drag către publicu' gazdă. Creând de îndată o punte de suflet cu 
el. Aşa că viitoarea-ntâlnire din toamnă e aşteptată cu nerăbdare. 
Mai cu seamă că-n portative fi-va şi Richard Strauss atunci. Pe care 
omul îl are parcă în sânge şi la lumină îl scoate vrăjit. De apreciat şi 
de lăudat deplin meritat. În sală de-oi fi, iar voi povesti... 


mi ej 


el 


Numai laude... 


„pentru Orchestra Română de Tineret! Înc-o dat”, justificat. 
Fiindcă e bună. Ba chiar foarte bună. A mai bună din ţară în 
momentu' de faţă. Sudată, rodată şi echilibrată. Precisă, 
pregnantă, real performantă. Cu precădere, entuziastă. Căci 
oamenii ei arată elan nemaipomenit şi de neclintit. Îi văd deseori şi 
întotdeauna sunt proaspeţi, energici şi cu apetit... 

Drept e că-s conduşi cu atâta spor de un aprig dirijor. Care îi 
stârneşte, dar îi şi struneşte, precum trebuieşte şi se potriveşte. 
Robii muzicii îi face când pe scenă sunt. Însă şi cuceritori, ajunşi la 
final de cânt. Victorioşi meritat, mereu de aplaudat unanim şi 
apăsat... 

M-am convins din nou, la Ateneul Român. Un' se desfăşoară, 
pentru-a cincea oară, select festival. Cristi Mandeal şi tinerii lui 
deschizând cu brio ediţia asta. A fost un regal d-ăla triumfal. Cu grei 
în program. Mendelssohn, Ceaikovski, Prokofiev, Faure. Junele 
Cazacu, solistu' cellist. Călcându-i pe urme, mult promiţător şi 
cutezător, părintelui său. Orizont având din plin favorabil. lar Dorin 
Ioniţă, dibaci promotor, organizator şi pasionat de aşa ceva. Fără el, 
o spun, rândurile astea azi n-ar exista... 


Concertul unirii 


La fine de august, în Ateneul cel falnic. Încheind triumfal 
estival festival. Deja tradiţional pe la Capitală. În sală fusei şi 


vrednicie cântând 
riguros, nuanţat şi voios. 


ndesat. Cu dibăcie şi 
spectaculos. Precis, 


luminos şi 
Impunător, 


mă bucurai văzând laolaltă pe scenă juni de pe ambele maluri 
de Prut. Orchestră mare şi tare formând. Plină de entuziasm, 
vitalitate, virtuozitate. O combinată beton, îndreptăţită să 
reprezinte cum se cuvine, în lume, plaiu' mioritic străbun. Braţ 
la braţ cu performanţa, valoarea artistică şi cutezanţa. 
Revărsând benefic spre auditor alese cântări. Enescu, 
Ceaikovski, Prokofiev, Glinka şi Elgar, vajnicii lor autori. 
Dovedind înc-o dată din plin că muzica bună graniţe n-are în 
spaţiu şi timp. Dacă apucă pe mâini iscusite. Ca de astă 
dată, vădit. Tinerii instrumentişti dându-şi silinţa cu vârf şi- 


convingător, cuceritor. Mandeal conducându-i neabătut şi 
cert priceput către aplauze incandescente. Marin şi Ştefan 


Cazacu, celliştii solişti. 
moment disonant... 

Per total, o ofertă sonoră de top. Ce face cinste surorilor 
ţări în prezent. Şi reprezintă o trainică punte între acestea. Aşa 
cum i-am spus lui Valeriu Turea, fost ambasador şi tot om de 
presă, de la Chişinău, deie Domnu' să ne-adunăm cu toţii 
acasă, cât mai curând! lară „Vara magică”, să trăiască, să- 
nflorească în cultura românească! 


Pe strune umblând integrat, niciun 

Un „Preludiu” renumit 


Orice cor, cât de minor, creează produs sonor prin puterea 
vocilor. Dac-acestea mi-s de soi, cântu' se-nalţă vioi. Dacă 
sunt şi educate, cântu' sună ca la carte. Dacă mi-s din cele 
culte, au concerte multe, multe. Un exemplu concludent îl 
oferă permanent coru' de cameră mixt „Preludiu” intitulat. 
Realmente înzestrat, vocal, ultrarafinat. Format doar din voci 
şcolite, avântate şi unite. În deplină armonie, sigure la 
melodie. Sunetu' lor, feerie, ofrandă şi bucurie... 

„Preludiul” bucureştean are patruzeci de ani. Activa 
cândva pe la UTC. Acu”, la “Tinerimea Română”. Nu e mare, 
dar e tare. Cântând cam de toate, mereu bine foarte. De la 


madrigale, la naţionale. Laic şi religios, când mai aprig, când 
duios. Prelucrări folclorice de la noi sau de la alţii. Chiar 
negro spirituals şi colinde româneşti. Ce răsună tot ales, de 
la munte pân! la şes. De la est, la vest, prin lume, sub 
conducere minune. Care i-aduce renume şi doar vorbe d-ăle 
bune. Fincă Voicu Enăchescu e un dirijor anume. 
Experimentat, decis, calm, olimpian, precis. Insuflându-i 
siguranţă, eleganţă şi pregnanţă. Iscând astfel, laolaltă, o 
muzică d-a mai fină. Lină, dalbă, cristalină. Ce sufletele le 
alină. Recunoaştere deplină şi onor la comandor, pentru al 
său supercor! 


Nişte jubilee 


Muzica zilelor noastre BETIE LII 

Un veac şi jumate de activitate 
corală-n Piteşti. Tot atât de când s- 
a născut Dumitru Georgescu- 
Kiriac. Compozitor, dirijor care dă 
numele unui festival tradiţional în 
oraş. Ajuns în prezent la douăzeci 
şi cinci de ediţii internaţionale. Şi 
păstorit până-n august, util, de 
regretatu' profesor Gomoiu. Spre 
final de Cireşar, adunând în recital 
ansambluri diverse. Anul acesta, 
din Bucureşti, Curtea de Argeş, 


Piteşti, Mioveni, Topoloveni, 
Plopeni, Cernavodă, Grecia, 
Germania. Unele, foarte 


interesante. Precum “Preludiu”, 
renumit, din Capitală venit. 
Realmente excelent şi invitat 
permanent. Sau, noutate, 


orchestra simfonică de tineret “Da 
capo”. Turingiană complet, 
condusă alert de românul 
entuziast Daniel Vlad. Argeşean 
din Călineşti, stabilit în land 
german. Muncitor, stăruitor, de 
muzică promotor. Am văzut cu ăst 
prilej modestie, disciplină, rigoare, 
elan, unitate la instrumentiştii săi. 
Cântarea comună cu vocalişti 
piteşteni din “Ars nova” fiind chiar 
de semnalat. Apreciez că junilor 
nemți le-ar sta bine şi-n stagiunea 
ce vine, la filarmonici din România, 
ca invitaţi. Cântă d-alea d-ale 
noastre sufletist şi iscusit. Cu priză 
la public, vădit. Pentru melomanii 
urbei, ceva inedit, nici că se poate 
mai nimerit... 


Maturitate 
şi tinereţe, 
la Radio 


Am intrat acolo pe la studenţie. Mi- 
era drag să asist la concerte, nespus. Mi- 
e drag s-o fac şi acum, oricând e posibil. 
În ultima vreme fuse, fructuos. Căci 
revăzui la lucru de soi un ploieştean cu 
renume. Radu Postăvaru, pe nume. 
Dirijând cu vigoare şi mână de fier 
orchestra simfonică a instituţiei de pe 
Berthelot. Fără îndoială, una de calibru 
în patria noastră. Ce-şi merită atributul 
„naţional”. Fiind un ansamblu 
profesionist, întinerit şi unit. Compus 
din instrumentişti bine antrenați, cu 
disponibilitate şi abilitate din plin. Care, 
sub o baghetă fermă şi pricepută, dau 
randament... 

Radu este, clar, o aşa baghetă. Îi ştiu 
evoluţia de ani bunicei şi, urmărindu-l 
din nou, avui iar certitudini. Este 
experimentat şi sigur pe el, insuflând 
încredere şi avânt celor conduşi. Fie ei 
bucureşteni, de această dată. A reuşit 
astfel a tălmăci excelent o simfonie 
celebră. De Cesar Franck aşternută pe 
note cândva, inspirat. Un opus 


impresionant, durabil şi fascinant. 
Impunător,  clocotitor, nemuritor. 
Postăvaru şi cu Naţionala Radio 
punându-l în evidenţă ales. Onorant, 
lăudabil şi de consemnat... 

Alături de el, ca solist, a urcat pe 
scenă Szymon Nehring. June pianist 
polonez, fin şi rapid copios. Neîndoios, 


compatibil cu romanticu' Chopin. Pe 


care-l cântă nuanţat adecvat. 
Promiţător, omu, s-a văzut vădit şi a 
cucerit. Dându-mi alt motiv să apreciez 
că a meritat să mă aflu-n sală. La un 
concert al maturității şi tinereţii. 
Implicate, umăr la umăr, în actul artistic, 
binevenit, nimerit, izbutit... 


Postăvaru şi Tarara 


“Paul 
Constantinescu”. Din municipiul Ploieşti. 
În miez de Răpciune, şi eu aflându-mă-n 
sală. Ca să revăd pe scenă doi muzicieni 


La Filarmonica 


remarcabili cert. Maturitatea şi 


tinereţea, într-un efort conjugat. Şi o 
orchestră cu peste şase decenii de 
existenţă neîntreruptă. Sper să se- 
mplinească-n cordari cât mai degrabă 
posibil. Ca să strălucească aşa cum o 


ştiu de nişte ani buni... 

Nu spun prin aceasta că n-ar fi ţinut 
piept celor scoşi în faţă. Radu Postăvaru 
fiind dirijoru-i, de o vreme-ncoa'. 
Aproape cincantenar, deci cu 
experienţă. Un om de nădejde, care ştie 
cu ea ce să facă. Mai cu seamă când are 
solist un violonist al naibii de bun. Tânăr, 
da' priceput evident a umbla pe cetera 
veche, cu sunet cristal. Nu doar 
siguranţa-n arcuş remarcându-i din plin. 
Ci şi variaţia binevenită de stil. 
Nuanţarea, iuţeala, fineţea, supleţea. 
Ajutându-l toate să-i cânte ales pe 
Ceaikovski, Ysajye și Bach. Are potenţial 
valoros, fie ca soarta să-l ducă pe culmi. 
Fincă Stefan Tarara ar merita. Spre 
mândria noastră, pe plai mioritic, că e și 
român, din părinţii lui. Declar la revistă 
că vreau să-l aud pe viu cât mai des. Și- 
oi merge în scopul acest unde s-o putea. 
Știu, fără discuţii, că n-oi regreta. lar pe 
ploieșteni din nou i-oi călca, că oferta 
lor nu e de colea... 

Olandezul “zburător” 


E nalt, suplu şi legat. Cu bagheta-n mâini, este-nflăcărat. Îs momente-n care, prins de melodie, parc-ar vrea să zboare. 
Zvâcneşte în aer şi zdravăn impuls transmite pe scenă. Că-i un dirijor ferm, impetuos. Şi îşi face treaba cu eficienţă. Nue ăl mai 
bun din această branşă, dar experienţa, ardenţa şi siguranţa îi sunt aliaţi. Însuşiri de bază, fructuoase cert. Ştie muzică din plin 
şi-o simte intens. Izbutind simfoniile ţais, cu impact. Temeinic tălmăcite şi duse la capăt în chip onorant... 

Şi pentru că are şi nume, şi prenume, le menţionez cu prietenie. Omu Theo Wolters fiindu-mi amic. Reîntâlnindu-l pe la 
Piteşti, anul acesta, îl îndemnai chiar să se aşeze în România definitiv. Că ş-aşa munceşte preponderent în oraşele noastre cu 
filarmonici. Ar fi un olandez „zburător” binevenit pe plai mioritic. Şi, neîndoielnic, benefic din plin... 

D-ale noastre neaoşe... 


Mă repet cu mare plăcere şi constantă convingere: compun  Meritat, sugerez să repete neapărat. Oriunde-o putea, făr' ca 
şi românii, cu har. Enescu, exemplul etern. Icoana muzicii pe gânduri să stea. Altfel spus, mai aplicat, cu un îndemn 


autohtone. Pe lângă el, în epocă, Theodor Rogalski. Sau Paul consacrat, “cântă d-alea d-ale noastre”! “Şi astăzi, şi mâine, 


Constantinescu. Trăgându-şi seva, tustrei, din folcloru mereu”. Că nu-i rău deloc şi melomanii adevăraţi aprecia-vor 
pe loc. Aci, în Piteşti, categoric... 


naţional. Şi lumii, ferice, opusuri mândre lăsând. Dragi mult 
cel puţin românului cult. Care nu pregetă să le asculte 
nesăţios orişicând... 

Auzii şi eu, iară, binevenit, 
câteva. În Cireşarul apropiat, 
la filarmonica loco. “Rapsodia 
română nr.2”, “Trei dansuri 
româneşti” şi “Olteneasca”. 
Parcă mai vii, mai proaspete, 
mai atractive azi decât în 
veacu' trecut. Capodopere pe 
care timpu' le face mai 
valoroase. Mai luminoase, 
mai vrednice de neuitare şi 
tot mai frumoase. Aşa încât a 
le cânta pe măsură nu este un 
fleac. Alexandru Ganea a- 
nţeles aceasta şi a pus la 
treabă orchestra în felu-i 
ştiut. Serios, tenace şi 
minuţios. Închegat, echilibrat 
şi vizibil animat fiind travaliul 
prestat. Aplaudat, ca 
răsplată, lung şi apăsat... 

L-am felicitat, firesc, pe 
Alex şi-nc-o dată-i 
mulţumesc. Pentru c-a ales 
inspirat şi-a-nfăţişat adecvat. 


Profu' de pian, cu post piteştean 


Răzvan Victor Dragnea. De la tot mai cunoscut. Şi recunoscut pentru şi concerte des pe la filarmonici. Deplin 
Capitală, la vreo treizeci şi. Universitar munca sa la claviatură. Având recitaluri meritat şi justificat. Forţa şi viteza, 
atuuri, vădit. Tuşeu apăsat, viguros, 
pregnant. Degete sprinţare, iuţeală-n 
mişcare.  Cutezanţă, siguranţă şi 
randament consistent... 

M-a uimit din nou în acest Brumar. 
Atent ascultându-l o oră juma”, chiar în 
amfiteatru. Cum i-a tălmăcit în chip 
strălucit pe Prokofiev, Bach — Busoni, 
Liszt şi Rachmaninov. Fără partitură, cu 
dezinvoltură. Cu intensitate şi velocitate 
revărsând spre noi sunete şuvoi. Meşter 
aşezate, la fix închegate. În patru lucrări 
cert cu greutate şi dificultate. Oferite 
nouă de tânăru' prof, făţiş cu trăire şi cu 
dăruire. Cu vocaţie clară de vrednic 
solist, riguros notist, dibaci pianist... 

L-am bănuit, cu temei, de talent. 
L-am urmărit permanent şi azi sunt 
convins de lucrul acest. Voi continua, cu 
convingerea că are-a cânta ani 
îndelungaţi. lară pe studenţi, multe-a-i 
învăţa şi a-i promova p-ăia talentaţi... 


ICI Tele Ki dd-A Adrian Simeanu 


UZzICA ZI 


= 


Nr. 11-12, iulie-decembrie 2016 O Euphonia O 29 


Rodin 


Nu celebrul sculptor de pe malu' 
Senei, ci un violoncelist. Venit pe lume la 
laşi, cu peste-o juma' de veac înainte. 
Amu', rostuit pe la Leipzig. Un 
instrumentist care stă confortabil la vârf, 
între celliştii români. Are vână şi mână, 
are şi-o sculă ce-l poate duce spre 
performanţă oricând. Mai trebuie doar să 
vrea necurmat şi să aleagă util. Are, 
poate, ca moştenire, iuţeala pe corzi, cu 
arcuşu'. Are sensibilitate duium. Şi un 
vibrato intens. Exemplar nuanţează, 
nesperat fascinează, îndată captivează... 

Citind un text despre el, al pianistei 
loanei Lupaşcu, am zis că-i face 
publicitate. Da' când la filarmonica loco 
fură solişti în tandem mă convinsei câtă 
dreptate aceasta avu. Cârlionţatu' Rodin 
arătând din belşug pricepere, pasiune, 
precizie şi profunzime. Apriga 
bucureşteancă fiindu-i coleg de nădejde 
în cel concert susţinut luna trecută, aci. 
Neîndoielnic, stimulator pe măsură. Cele 
patru bisuri real delicioase îndreptăţindu- 
m-a zice c-ar fi nimerit un recital 
împreună să rostuiască, de tip mozaic. Cu 
piese alese, gustate, iubite de publicu' 
larg. Rodin Moldovan putând lejer a 
cânta de la sonate pân' la lăutăreştile 
noastre. Trecând, evident, prin pop, rock 
şi jazz, dezinvolt, impecabil, cuceritor. 
Dac-o să vrea, cu siguranţă va triumfa. 
Noi, la Piteşti, nerăbdători aşteptăm... 


Albert şi Regina 


Sau Mamriev şi Chernychko. Soţ şi soţie. Tineri şi 
activi cu real folos. Ambii, pianişti. EI, şi dirijor. Invitaţi 
amândoi, toamna asta, la Filarmonica „Oltenia”. Ea, 
în faţa claviaturii. Pe care umblă alert şi fluent. Rapid 
şi precis. Fără ezitări ori necorelări cu orchestra 
doljeană. Ceva mai redusă, de această dată. Sigură 
însă, precum o cunosc. Deopotrivă pregnantă. Ca un 
ceasornic reglat impecabil. Ce nu rămâne în urmă 
niciun moment... 

Muzicanţi rodaţi, sudaţi între ei, oltenii evoluară la 
fix sub bagheta lui. Mamriev nefiind la prima 
colaborare dirijorală cu dânşii. Este un clăpar de 
forţă, apreciat, da' şi la pupitru nu rău se descurcă. 
Duce imperturbabil treaba la capăt şi face un cuplu 
cu soaţa chiar de lăudat. Cu toţii, îi deteră glas lu' 
Bartholdy vioi, riguros, ferm şi viguros. Intens 
cadenţat, bine potenţat, parcă-mprospătat. Fiind inspirat că 
m-am deplasat şi am ascultat, căci a meritat. Benefic ar fi ca 


să conlucreze şi cu-alte ansambluri de gen din patria noastră, 
constant. Artă fără frontiere numindu-se asta, cu adevărat... 


Muzica zilelor noastre BETIE TIT 

Cu big band-ul Radio. La filarmonica a piteşteană. Fani cu 
duiumul în sală. Ritmuri fel de fel. Bossanovă, blues, soul, 
swing, din plin. Trupa, iscusită, bine pregătită. Demnă de 
respect pentru munca sa. Eu o ştiu de ani, o apreciez şi-n 
textele mele des o consemnez. Membrii ei, cu toţii, 
profesionişti. Care mereu cântă cu entuziasm. Şi improvizează 
proaspăt şi bogat. Zmău, Georgescu, Tegu, Albei, Bolbocean, 
Partenie, Milea, Groaza, Cojocaru, Profeti, Burneci, Moise şi 
Dogaru, Natsis şi Soleanu confirmând oricând adevărul ăsta 
de nezdruncinat... 

A prezentat avizat Florian Lungu. Întodeauna cu tolba- 
ncărcată şi informaţie la zi completată. A explicat inspirat ce e 
un big band, alcătuirea şi muzica lui. Vorbind fireşte 
preponderent de cel pe scenă aflat. Condus cu randament 
evident de pianistu' compozitor lonel Tudor. Amator de jazz, 
vădit, neclintit. Acceptă improvizaţia neşovăielnic, mizează pe 
rezultatu-i neîndoielnic. A dovedit-o şi argeşenilor, cu vârf şi- 
ndesat. Aplaudat, ca urmare, fiind, la final, apăsat. Reinvitat 
de public direct, insistent. Socot, meritat, sigur aşteptat. Că-s 
mulţi iubitori de gen în judeţ... 


... 

Muzica zilelor noastre BETIE LII 


Oameni cu chitara 


Sfârşit de octombrie, minifestival de folk, 
ediţia a doua. Organizator, Centrul Cultural 
Piteşti. Concurenţii, mici şi mari. Cânticele ale 
lor, da” şi d-alea consacrate. Diplome, trofee, 
pentru fiecare. Recitaluri, vreo trei. Grupul “P 
620” deschizându-le şiru”. Unic urmaş al unei 
tradiţii locale de gen, înainte de '89 croită. 
De-o trupă iubită, pe atunci, din plin. “P 600”, 
la rându-i numită, tot aniversar. l-am fost 
component şi mi-aduc aminte de anii aceia cu 
drag. Azi, Tiberiu Hărăguş şi colegii juni 
continuă efortul acela, cântând şi dintre 
piesele noastre, nu fără folos... 


Le-a urmat, binevenit, nimerit 
timişoreanu' Vasile Mardare. Folkist cu plete 
albe, din pepiniera lu Păunescu. Îşi menţine 
vigoarea, abilitatea, dezinvoltura şi-o zice 
vrednic şi astăzi cu gura. M-am bucurat să-l 
aud, îi apreciez modestia şi pasiunea nestinsă. 
lară Ducu Bertzi fuse şi acuma preşedinte de 
juriu. Oferind la fine refrenele sale. În inimi 
aflate justificat, necurmat. Pentru lirism şi 
dulceaţă, melodie şi poezie. În armonie şi 
bucurie, sala, cu el, fredonând. Şi, poate, 
sperând că, la ceas de seară, când e frig afară, 
o mai asculta oameni c-o chitară... 

Despre rock, 
numai de bine! 


S-a născut peste ocean. În veacu' 
trecut, din bluesu' fertil băştinaş. A 
luptat cu inerția, inepţia şi prejudecățile. 
Chiar cu ideologia obtuză de roşu. A 
învins până la urmă şi-a cuprins lumea 
definitiv. Cu ritmu' şi textele sale. Cu 
improvizaţia şi  orchestraţiile  ades 
geniale. Cu sunetu' incisiv şi 
pregnant. Când aspru şi descătuşat, 
când melancolic şi baladesc. Nu arareori 
în simbioză de top cu 
Sigur fascinant, deplin 
neîndoielnic peren... 

Sunt cam de-o de-o vârstă cu el. Şi m- 
a pătruns de copil. Mama, Cornel 
Chiriac, “Europa Liberă” şi prietenii de- 
afară rămân “vinovaţi” că port şi astăzi 
în mine astă “maladie” planetară cert. 
De care nu vreau să mă vindec defel. 
Cum să te lepezi de King, Berry şi 
Presley, Hendrix, Santana şi Clapton, 
Who, Beatles şi Doors, Deep Purple, Led 


Zeppelin, Queen, Genesis şi Yes, de 


său 


simfonicu' vast. 
onorant, 


atâţia alţii ultracunoscuţi? Ori de 
Sideral, Mondial, Cromatic, Metropol, 


Sfinx, Phoenix, Blue Spirit, pe plai 
românesc?... 
La noi, rock & roll-ul a-nfruntat 


constant şi-un sistem politic. Fiind 
sâcâitor şi primejdios pentru comunism. 
Căci aduna oameni şi desfereca de 
îndat' energii. Un giuvaer precum “Child 
in time”, de exemplu, sau “Back in The 
USSR”, erau tabu pe postu' de radio 
naţional în cea “epocă de aur”. 
Amintirile vremii nu m-au părăsit, ferice, 
nici azi. Aşa c-o spun răspicat: nu rocku- 
i de vină pentru tragedia din “Colectiv”. 
Ci noi toţi din ţară tolerând de ani o 
stare nefastă de lucruri şi-ai ei profitori 
sfidători, condamnabili, revoltători. Ca 
iubitor, practicant, 
comentator avizat am ca o concluzie 
titlul ăstor rânduri, limpede şi ferm: 
despre rock, numai de bine! 


cunoscător, 

Remember 


DANIEL CODĂUȘ 


Daniel Codăuș (6 aprilie 1958, Craiova - 25 noiembrie 2012, 
Pitești) a fost unul dintre bunii noştri pianiști, chiar dacă 
numele său nu este pomenit nici măcar în ENCICLOPEDIA 
ARGEŞULUI ŞI MUSCELULUI. A absolvit Liceul de Muzică „Dinu 
Lipatti” din București și Conservatorul de Muzică „Ciprian 


A 


Porumbescu” din București. l-a avut ca dascăli pe Corneliu 
Gheorghiu, lon Vovu, Viorica Zorzor, Nicolae Sandrin, Dan 
Grigore, Victor Ceaicovski, Grigore Bărgăuanu, Victor 
Giuleanu, Aurel Stroe, Domnica Constantinescu ș.a. După 
absolvirea Conservatorului la specialitatea pian solist, în 1984, 
a lucrat ca profesor sau acordor de pian la Liceul de Muzică 
din Focșani, Cercul Militar Central București, colaborator 
intern la Radiodifuziunea Română, Școala de Muzică și Arte 
Plastice nr. 5 București, Școala de Arte Pitești și, la final de 
carieră, profesor la Liceul de Arte „Dinu Lipatti” din Pitești. 

A susținut concerte și recitaluri în toate marile centre 
muzicale ale ţării, precum şi în Cehia, Germania, Ungaria, 
Slovacia, Polonia, Austria și Olanda. 

În 1986 a publicat lucrarea „,DO-RE-Mi electronic”, la 
Editura Tehnică. Datorită subiectului inedit au apărut două 
ediţii, fiind elogiată de Viniciu Gafiţa și lon Iliescu. A publicat 
numeroase studii în reviste de specialitate. 


Este laureat cu „Lira de Aur” și Premiul | la Festivalul - 
concurs „,Darclee”, prima ediție, Pitești, 1972, premiul | la 
Festivalul-concurs „Ciprian Porumbescu”, de la Suceava, și 
Festivalul „lon Dumitrescu”, de la Râmnicu Vâlcea. 

Între anii 2004-2007, Daniel Codăuș a susţinut o stagiune 
sui-generis la Centrul Cultural Pitești: câte un recital la 
trei luni. Era chiar evenimentul săptămânii, îmi amintesc 
cu melancolie. Daniel Codăuș a pregătit publicul 
piteștean pentru viitoarea Filarmonică Pitești, pe scena 
căreia nu a mai avut șansa de a cânta. La primele 
concursuri de angajare l-am avut ca membru în juriu. Din 
păcate, o boală grea l-a răpit prea repede din viaţa 
publică, sfârșind tragic în toamna anului 2012. 
| lată și alte lucruri prea puţin cunoscute despre pianist, 

relatate de  traducătoarea Liana Alecu, cea care l-a 
sprijinit în ultima perioadă a vieţii: „Dani a avut dublă 
specializare universitară, pian și canto clasic, era bas- 
bariton și a cântat, în anii studenţiei, pe scena Operei 
Române din București; având și un fizic remarcabil, a 
jucat în filmul „Glissando”, în rolul pianistului; era 
poliglot, știa 7 limbi străine, printre care ebraica și latina; 
avea cunoștințe uimitoare de chimie, fizică, astronomie, 
meteorologie, discipline tehnice, în care excela, având și 
o creativitate ieșită din comun, moștenită, desigur, de la 
tatăl său, inginerul și inventatorul Dumitru Codăuș, 
autorul a peste 16 cărţi tehnice și a sute de articole de 
specialitate, posesor a peste 100 de brevete de inovaţie 
și invenţie; era pasionat de medicină, având vaste 
cunoștinte, atât de medicină alopată, cât și naturistă; 
avea talent literar și deschidere intelectuală filosofică, 
cunoștințe remarcabile de economie, politică; avea 
percepții extrasenzoriale, daruri profetice și o memorie 
muzicală (nu numai!) fenomenală: de exemplu, a putut 
să-mi dicteze, la telefon, o partitură întreagă de Bach, 
notă cu notă, ornament cu ornament, partitură 
nerevăzută și cântată de peste 40 de ani! 

Era și polisportiv, schia, patina, juca tenis de masă, era 
un excelent parașutist și aviator, dansa, specialist în arte 
marțiale (Aikido), înota etc. Nu știu să fi existat un 
domeniu al cunoașterii umane pe care să nu-l fi stăpânit Dani; 
prin marea diversitate și profunzime a cunoștințelor, prin 
înzestrările intelectuale de excepţie, printr-o sete de 
cunoaștere extraordinară, nu greșesc dacă afirm că ne-am 
aflat în prezenţa unei ființe geniale, cum rar se întâlnește! N- 
am cunoscut niciodată un singur om în care să se reunească 
atât de multe și de diverse calități! 

Keats spunea: <<Eternă bucurie-i frumuseţea!>>, iar eu 
adaug: eternă bucurie-i lumina nepământeană a Geniului, 
starea de euforie permanentă, de plutire, de zbor interior pe 
care le crea celor din jurul lui prin simpla prezenţă! Dacă ar 
exista un titlu al vieţii lui Dani, cred că acesta ar fi <<Daniel 
Codăuș sau zborul frânt al unui geniu>>”. 


Jean Dumitrașcu 

Daniela Nane este cunoscută 
multora.  Pasionaţii văzând-o în 
felurite roluri, pe scenă, în filme şi la 
televizor. Unii îi iubesc, poate, numai 
înfăţişarea atrăgătoare. Alţii, şi 
talentul actoricesc. Personalitatea ei 
remarcându-se însă, vizibil, şi în 
spectacole de poezie. În modul în care 
recită şi îşi modulează vocea. În care 
ştie să-i schimbe registrul după nevoie 
şi să-i facă pe ascultători să vibreze 
odată cu ea. Lăsându-i până la urmă 
cu respiraţia tăiată. Asta fiind, zic eu, 
măsura adevăratei arte actoriceşti... 

Muzica lucrează ca un buton ce 
amplifică, diminuează sau modifică o 
stare sufletească. Aduce intensitate şi 

Când muzica 
se împleteşte cu poezia... 


savoare în plus imaginilor, gesturilor, 
versurilor, cuvintelor şi şoaptelor. 
Partenera mea a înţeles asta şi, prin 
prestaţia ei consonantă, dă o notă 
unică  recitalului nostru. Făcând 
publicul să radieze de fericire ori să 
aibă lacrimi în ochi. Atingând acea 
coardă sensibilă a sufletului şi 
descătuşându-l. Într-o eliberare a 
bucuriei şi a emoţiilor existente în noi. 
Nu e doar o femeie frumoasă, ci şi o 
actriţă foarte bună. Arta îi întrece însă 
frumuseţea, vocea sa are un timbru 
aparte, iar fiece vers, o inflexiune 
anume, precum o vorbă cântată în 
diferite registre. „Pianul cu poeme”, în 
care străluceşte vădit, e un spectacol 


sensibil şi gândit ca poezia şi muzica să 
se împletească aidoma rotiţelor de 
ceas sau spicelor de grâu. Căci, de n-ar 
fi aşa, spectatorii nu ajung la emoţii 
lăuntrice, la catharsis. Şi nu pot simţi 
inima şi pulsul artiştilor de pe scenă, 
deşi pentru asta se presupune că se 
află în sală. Ei bine, Daniela reuşeşte 
să îndeplinească fără probleme acest 
nobil deziderat. Dăruind, de la zâmbet 
până la lacrimi, tot ce are ea hăruit de 
la Dumnezeu. 
Veniţi neapărat s-o vedeţi! 


loana Maria Lupaşcu 


Jovem Orquestra Portuguesa 


Sinaia, a doua zi de august, anul curent. Sala de concerte a 
Casinoului, odinioară numai a regilor şi reginelor ţării, a 
devenit, în câteva minute, arhiplină. Cine-a venit târzior, a stat 
în picioare ori s-a aşezat pe treptele scărilor, pluşate asemeni 
fotoliilor. Aşteptaserăm cam jumătate de oră la intrare până 
ce s-a deschis uşa principală. În faţa căreia se strânsese peste 
o sută de persoane dornice să ocupe locuri în eleganta 
incintă. Ce devenise, din 27 iulie, gazda festivalului 
internaţional „Enescu şi muzica lumii”. Oameni de toate 
vârstele au ţinut să onoreze prezenţa de incontestabilă 
valoare artistică a Orchestrei de Tineret a Portugaliei. În graiul 
lui Ronaldo, Jovem Orquestra Portuguesa. 

Buclele de lumină ale reflectoarelor îndreptate spre rampa 
plină de scaune şi pupitre cu partituri filtrau clipa 
multaşteptată. Un pic după ora 19, vreo optzeci de june şi 
juni, toţi în negru îmbrăcaţi, şi-au ocupat locurile. Cu 
instrumentele gata de cântat. Băieţii şi fetele, numai zâmbet, 
s-au arătat uimiţi de numeroasa asistenţă. Aplauzele au 
inundat neîncăpătoarea scenă când maestrul Pedro Carneiro 
a urcat pe podium. Adunându-se într-o sumă vie a emoţiilor 
revărsate din sufletele tinerilor muzicieni de pe coasta 
Atlanticului. Scurt, grav ţi sobru, sefor Pedro, ctitorul și 
conducătorul acestei orchestre, a fulgerat ochii elevilor săi și, 
tăind aerul cu bagheta, a iscat primele măsuri din celebra 
simfonie a cincea de Ludwig van Beethoven (1770-1827). 
Ritmul capodoperei Titanului de la Bonn e, din prima zvâcnire 
a baghetei, alert. Acordurile catapultează secvențial măreţia 
și tumultul mișcării întâia, ansamblul din peninsulă 


dovedindu-se un strașnic ceasornic cu sunete și cadenţe 
armonice. Beethoven însuși, acolo în Ceruri, fiind sigur uimit 


de siguranţa și precizia imprimate de aprigul dirijor. De fapt, 
el tocmai pentru astfel de muzicieni a compus-o! Allegretto 
alternând cu andante și presto cu molto con brio. Finalul 
cutremurând sala și aruncând auditorii-n delir. „Nu am mai 
auzit o așa interpretare a acestei lucrări”, strig, pe bună 
dreptate, către vecinii de stal... 

După pauză, același dirijor și echipa sa desenează inspiratul 
largo cu care-și începe simfonia a cincea Dmitri 2ostakovici 
(1906-1975). Topica muzicală mă duce cu gândul la Esenin și 
Cehov. 2i parcă respiră încă parfumul împărătesei Ecaterina a 
doua. Sau mirosul de tutun englezesc al pipei ultimului 
Romanov. Năvala sunetelor adunând cumva istoria Rusiei 
cotropite și cotropitoare. Precum consemna în amintirile sale 
Maria Cantacuzino. Maruca, soţia marelui nostru Enescu. 
Ambii, primiţi de 2ostakovici la Moscova în deceniul al 
patrulea din veacul trecut. Nobila tescană vrând chiar a-l 
vizita pe... Stalin! 

Fire cuceritoare, exuberantă, Pedro Carneiro a venit pe 
lume în 1975, la Lisabona. Dintr-o mamă actriţă și un tată 
trompetist în orchestra simfonică a Radioului Lusitan. Copil 
încă, a studiat pianul, trompeta, violoncelul, însă l-a captivat 
percuţia. A fost admis, la doar 12 ani, în Conservatorul 
Naţional. Perfecţionându-se în dirijat și percuție pe la Londra 
și Milano. În anul 2010, a înfiinţat JOP, pentru a oferi tinerilor 
posibilitatea de a face muzică într-un ansamblu profesionist. 
Renumit astăzi îndreptăţit și aplaudat pretutindeni cu 
entuziasm... 


Serghie Bucur 

Sibiul şi Piteştiul, în duo la Ploieşti! 


În seara zilei de 22 septembrie a. c., 
melomanii prehoveni au fost onoraţi cu 
prezenţa de pianista Monica Florescu, 
de la Filarmonica de Stat din Sibiu şi de 
dirijorul Tiberiu Dragoş Oprea, de la 
Filarmonica Piteşti. Invitaţi să susţină un 
memorabil program simfonic pe scena 
Filarmonicii „Paul Constantinescu”, de la 
Ploieşti. Compus din lucrări de Robert 
Schumann (1810-1856) şi Serghei 
Rahmaninov (1873-1943). Prefăcut de 
oaspeţi, prin prestaţia lor, într-unul de 
referinţă pentru viaţa muzicală a 
momentului. Revenirea piteşteanului la 
pupitrul orchestrei ploieştene prilejuind 
şi o afluenţă de public în sală. Atras de 
supleţea cu care tânărul muzician 
mânuieşte bagheta şi de vraja transmisă 
de el, simplu şi firesc, instrumentiştilor 
şi solistei. 

Concertul în la minor, opus 54, 
pentru pian şi orchestră, ne-a relevat o 
virtuoză pianistă, în persoana doamnei 
Florescu. Distinsa muziciană 
evidenţiindu-i cu brio subtilităţi de o 


remarcabilă vibraţie romantică. 
Nuanţările, potenţate de un perfect 
„mecanism” telepatic dirijor — solistă, s- 
au răspândit în sala „lon Baciu” graţie 
mâinilor ei diafane, realmente suverane 
pe clape. Acalmia primei părţi — 
allegretto affettuoso — s-a reflectat în 
baletul delicat acaparant al baghetei. 
Depănând acele clipe esenţiale pe care 
Schumann, între desăvârşita sa dragoste 
pentru Clara Wieck (1818-1896) şi 
umbrele ce aveau să-i întunece 
inspiraţia, le-a trăit scriind concertul 
căruia interpreta sibiană i-a întregit 
strălucirea  dramaticelor  interferări 
contrapunctice.  Amplificându-le în 
partea a doua — andantino grazioso — 
prin erupții ritmice în cascade 
apoteotice, iar în partea a treia, finală, 
printr-un patetic allegro vivace. 

Pauza ne-a revigorat tonusul, cu 
infernala „scară” a sonorităţilor aritmice 
pe care urcară cele patru mişcări ale 
simfoniei a doua în mi minor, opus 27, 
de Rachmaninov. Redând sinuoasa viaţă 


a compozitorului care, dezavuat de 
Stalin, a preferat meandrele existenţei 
din excentricul Beverly Hills, chiar dacă 
păstra ecourile primei interpretări a 
lucrării la Moscova, înainte de revoluţia 
leninistă. Aparentele asonanţe, de fapt 
un fir melodic superb, cu emoție şi 
înfrigurare gustate de auditoriu, au opus 
romantismului schumannian 
construcţia de tip catedrală. Adică, o 
succesiune de forme, linii, spaţii şi 
reliefuri incandescente. O măreție de 
ev tolstoian, cu furtunile şi însoririle din 
„Război şi pace”. Orchestra prahoveană, 
sub bagheta fermecată a lui Dragoş 
Oprea, încheind tulburător un 
spectacol simfonic cu certe rezonanţe-n 
memorie. Pentru confruntarea cu 
trecerea timpului demne indiscutabil... 


Serghie Bucur 

Un nou CD 
Valentin 
Gheorghiu 


Electrecord a scos pe piaţă un dublu 
CD intitulat simplu: Valentin 
Gheorghiu. Maestrul Valentin 
Gheorghiu interpretează aici Concertul 
pentru pian în Mi bemol major nr. 9 de 
Mozart, Carnaval op.9 de R. Schumann, 
Sonata în la minor op.143 D784 de F. 
Schubert, dar și două compoziţii 
proprii. Este vorba de Sonata în Mi 
major pentru pian și de Concertul 
pentru pian și orchestră în La major 
(prima audiție absolută a fost în 1965). 


„ami b 


Băii ALENTIN GHEORGHIU 


Cartea zilelor noastre 


Moşu 


Pe nerăsuflate cetii cărţulia*. Căci eroul ei fost-a şi rămâne un 
mentor al meu. Într-ale jazzului molipsitor. “Sweet” Florian Lungu. 
Care, ferice, mi-e dascăl şi azi preţios. Precum şi prieten. Scriind 
despre el ori de câte ori apare-un prilej. Ducându-mă des la 
concertele prezentate mereu avizat. Ori stând şi acuma în difuzor 
cu urechea la spusele sale documentate şi instructive 
neîndoielnic... 

Doru Emil lonescu, împătimit deopotrivă de ritm şi tv, s-a gândit 
să stea de vorbă pe larg cu Florian. Ce au vorbit fiind adunat într- 
un op binevenit. Din filele căruia aflăm despre viaţa şi munca 
acestuia. Ca promotor al genului, dedicat, îndelungat. Despre 
solişti şi orchestre, evenimente în ani petrecute. Comentate 
întotdeauna la fix, atractiv. Moşu i-a cunoscut pe atâţia, multe-a 
văzut, auzit, reţinut. Slujind microfonu' deplin informat şi 
nestrămutat. Lăsând în urmă, când printre noi n-o mai fi, istorie, 
cert. Fincă şi arta sunetelor rânduite-n milenii dă seamă cumva 
despre lume şi mersu-i în timp. D-aia cărticica asta merită citită 
îndat!. Stârneşte şi întăreşte iubirea de jazz. O motivează şi 
captivează. Povesteşte şi instruieşte plăcut, simplu, convingător. 
Doru întreabă cu rost, cronologic, fluent. Lungu răspunde atent, 
colocvial, la obiect. Dând la iveală mărturisiri numeroase, 
frumoase, hazoase. Umoru', de fel nelipsind Moşului neobosit. Şi 
de jazz nedespărţit. Căci, vorba lui adevărată, viaţa-i scurtă, jazzu', 
lung... 


Adrian Simeanu 
* „MOŞU Florian Lungu în dialog cu Doru lonescu”, Ed. Casa de 
pariuri literare, 2016 


ELECTRECORD 


?Florian Lungu 


in dialog cu Doru lonescu 


Nr. 11-12, iulie-decembrie 2016 0 Euphonia O 39 


Gândirea aforistică a maestrului Petre Crăciun 


Maestrul Petre Crăciun (1924-2012) este personalitatea 
care copleşeşte memoria multora dintre noi și despre care 
- în mod sigur - generaţiile viitoare vor afla că a fost unul 
dintre ctitorii învăţământului muzical superior printr-o 
viaţă dăruită şi pilduitoare în plan profesional şi uman. 

Un prim document referitor la contribuţia maestrului în 
viaţa muzicală românească şi în cea academică va apărea 
în curând, dar până atunci vom sublinia numai câteva 
aspecte ale preocupărilor sale, în special în domeniul 


dirijatului, al interpretării muzicale, al teoriei limbajelor, 
comunicării, modelelor de analiză, al importanţei şi 
semnificației elementelor morfo-sintactice în alcătuirea 
imaginii interpretative etc. 

Demersul intelectual şi artistic al maestrului Crăciun s-a 
constituit dintr-o informare multidisciplinară, asimilând şi 
înțelegând fluxul cercetării din secolul XX - atât de radical 


sintetizând în cursurile sale nivelul 
preocupărilor în domeniile amintite, dar şi o bogată 


în viziune -, 

creativitate privind definirea cântului în ansamblu, dirijatul 
performant şi didactica superioară. 

În opera sa orală din cursurile de măiestrie dirijorală, 
Petre Crăciun a definit un sistem dirijoral coerent şi actual, 
stabilind un vocabular propriu pentru limbajul non-verbal, 
pe care l-a transmis atât studenţilor cât şi membrilor 
Catedrei de Dirijat, generând o nouă orientare în metodica 
predării la Conservatorul bucureştean. Pornind de la 
semiotica saussuriană, lingvistica lui L. Hjelmslev şi R. 
Jakobson, fenomenologia  husserliană,  adâncind 
mecanismul conştiinţei, al intenţionalităţii, al noesei şi 
noemei, maestrul Crăciun s-a angajat în cercetările sale de 
tip semiotic, semantic şi hermeneutic cu scopul definirii 
unor realităţi, cum sunt cele ale „limbajului verbo-muzical”, 
„limbajul dirijoral”, „gestul dirijoral cu funcţie de semn“, 
„analiza morfo-sintactică a partiturii“, „impulsul gestual - 
generator de expresie”, „clase de bătăi dirijorale” , 


77 


conceptul de „figură gestuală”, „figuri de tact de bază, 


Ză 


derivate şi supraordonate“, „curba tensională a unităţilor 
frastice”, „modelul mental dirijoral” şi multe altele. 

Semnificativ este că Petre Crăciun nu a excelat numai ca 
profesor pasionat de ştiinţa domeniului dirijoral şi de 
mecanismele interpretării muzicale, ci a fost şi o conştiinţă 
de înaltă moralitate, în care orizontul ştiinţific şi cel artistic 
au evoluat pe fondul unui caracter riguros şi al unui psihic 
echilibrat, al unei modestii proverbiale din care s-a 
înfiripat un prestigiu substanţial în viaţa personală, la 
catedră, în faţa studenţilor, în relaţiile cu dirijorii din ţară, 
pe care i-a coordonat prin „întâlnirile profesionale” din 
Conservator timp de decenii, anticipând calitatea sa de 
preşedinte al A.N.C.R. 

Relieful sufletesc rodnic al profesorului Crăciun şi 
impresionanta sa fidelitate pentru Adevărul adus la Lumină 
în orice situaţie, l-a proiectat în faţa studenţilor ca o 
personalitate şi un model de care şi astăzi absolvenţii 
instituţiei noastre îşi amintesc cu o bucurie şi admiraţie 
nedisimulate. Această preţuire rezulta din numeroasele 
resurse lăuntrice ale sale, în principal fiind vorba de 
păstrarea lucidităţii, a sobrietăţii şi a „facerii de bine” în 
orice moment al tumultului vieţii, din puternica stăpânire 
şi deplinul autocontrol pe care-l manifesta în orice situaţie 
cotidiană sau artistică. 

Îndeplinind funcţii importante în viaţa muzicală 
românească (Filarmonică, Ministerul Culturii, 
Conservator), maestrul Petre Crăciun a dăruit Universităţii 
Naţionale de Muzică din Bucureşti cei mai frumoşi ani ai săi 
şi cele mai importante realizări în plan didactic. După câţiva 
ani de sinteză a modelelor de predare la catedră, şi-a alcătuit 
propriul sistem de organizare a informaţiei didactice şi 
artistice asupra căruia a revenit şi l-a perfecţionat, 


desăvârşindu-l în cadrul cursurilor de Dirijat şi Stilistică 
dirijorală. 

Calitățile umane şi harisma personală l-au ajutat să 
depăşească rigiditatea unei comunicări abstracte cu 
semenii şi să creeze în rândul discipolilor o emulaţie 
permanentă în privinţa cercetării fenomenului vocal şi 
dirijoral pe baza unei culturi enciclopedice şi a încrederii în 
propriile lor capacităţi creatoare. 

În viziunea sa asupra muzicii, Petre Crăciun a stabilit 
puncte cardinale în privinţa conceptului interpretativ, fiind 
adeptul unei permanente şi fecunde argumentări a celor 
mai mici detalii din partitura muzicală, în acelaşi timp 
orientând conştiinţa muzicianului spre perspective 
interpretative bogate în reverberaţii lăuntrice, afirmând - 
mereu - că „noţiunea - în prima şi ultima ei instanţă - are o 
intimă legătură cu afectivitatea”. 

Dar contribuţia lui Petre Crăciun la statuarea unui 
învăţământ universitar modern nu s-a rezumat numai la 
orizontul teoretic, ci şi la abordarea unui repertoriu 
muzical de largă suprafaţă, din toate genurile şi stilurile 
reprezentative pentru problematica tehnică şi 
psihotehnică pe care universul muzical ni-l oferă generos şi 
cuprinzător, militând - cu fervoare - pentru cunoaşterea 
muzicii din toate timpurile, dar şi a celei contemporane, pe 
care a promovat-o, punând-o în valoare prin prime audiții. 

Privită în ansamblu, întreaga viaţă a maestrului Crăciun 
- cea profesională şi privată - a fost una pilduitoare, de 


dăruire pentru cauza muzicii, în toate ipostazele în care 
aceasta reflectă trăirea lăuntrică sau „ceea ce eu simt, ce 
am filtrat dincolo de ceea ce gândesc”. 

lată, în încheiere, câteva „ziceri” ale maestrului Petre 
Crăciun, consemnate - în mod fericit - de-a lungul formării 
colectivului didactic al specializării Ansamblu şi Dirijat 
coral: 


O Muzica este expresia vieţii noastre interioare. 


O Muzica este trăire pentru că semnul se reflectă în mine, iar eu 
simt ceea ce am filtrat dincolo de ceea ce gândesc. 


O Prin muzică ne apropiem de Dumnezeu, ca perfecţiune. 


O Rolul dirijorului în actul interpretativ este de a trezi interes, de a 
converti semnele partiturii în sonorități, de a modela sufletele 
interpreţilor după imaginile sale lăuntrice. 


O Dirijorul îi face pe ceilalţi să făptuiască realul său sufletesc. 


O O partitură trebuie să corespundă celor cinci simţuri, nu numai 
să fie „frumoasă” auzului, ci să aibă şi „gust” şi „miros” şi „relief”. 


O Profesorul care a venit la Conservator numai pentru a lua un 
salariu sau a profita de o poziţie socială, s-a înşelat pe el însuşi. 


loan Golcea 

Allegro presto appassionato 


„JUBILEU 50”, o carte scrisă de domnii Octavian David, 
Corneliu Nicolae Irimia şi Nicolae Dumitrescu, conservă la 
modul istoriografic profesionist povestea Ploieştiului muzical 
care, precum ne demonstrează tabelul cronologic inclus, 
începe în anul de graţie 1825! Aproape două veacuri de 
existenţă a spiritelor devotate Eutherpei, istorisind dintr-o 
pasiune pe care zeiţa a aruncat-o în sufletul logofeţelului 
loniţă Stoicescu, ctitorul primei şcoli de muzică psaltică (de 
psaltichie) în urbea de mai târziu a lui Caragiale, Caragiu şi 
Nichita. O trecere prin aceste două veacuri, într-o mişcare 
proprie unei adecvate lucrări simfonice — pe care ar dirija-o 
laolaltă maeştrii de astăzi ai Filarmonicii „Paul 
Cosntantinescu”, iluştrii Ilarion lonescu-Galaţi, Ovidiu Bălan şi 
Radu Postăvaru -— la jubileul de 60 de ani ai excepţionalei 
instituţii din strada Anton Pann nr. 5, într-un allegro presto 
appassionato afectiv. 

Două momente certifică începutul de atunci, potrivit lui 
Gheorghe Ştefaniu, în jurnalul său: orchestra semisimfonică 
„Ciprian Porumbescu”, înfiinţată prin procesul- verbal din 25 
august 1952, respectiv primul concert, din 18 decembrie 
1952, dirijat de Gheorghe Grăjdeanu. 

Până aici însă, distinşii autori ai elegantului volum „Jubileu 
50” consemnează prezenţa, la 23 august 1859, a lui Alexandru 
loan Cuza la marea paradă a oştirii încartiruite şi pregătite în 
tabăra de la Floreşti, desfăşurată în ritmurile primei fanfare 
„Muzica Guardiei”, condusă de losif Meisner. Dar şi alte 
câteva borne în ascendenţa Ploieştiului muzical: 1879 — „Lyra 
Prahovei”, cor mixt de 70 de persoane şi formaţie orchestrală, 
întemeitori fiind Athanase Verzeanu şi preotul Mihai 
Pârvulescu; 1907 — cvartetul de coarde, alcătuit din patru 
muzicieni: Fedinand Ebert, avocat Stelian Zamfirescu, 


farmacist Vincențiu Livovski şi Vasile lacobescu; 1923 — 


„Asociaţia Muzicală Ploieşti”, printre componenți regăsindu- 
se Carol Nicolae Debie; 1932 — Paul Constantinescu fondează 
şi conduce un cvartet de coarde; 1933 — Paul Constantinescu 
dirijează, în sala Odeon, primul concert sub egida „Asociaţiei 
Filarmonice Ploieşti”; 6 noiembrie 1953 — Nicolae Debie este 
ales dirijorul orchestrei Filarmonicii de Stat Ploieşti. Apoi, 
corifeii lon Baciu, Eugen Pricope, George Petrescu, Eliodor 
Rău, Corneliu Dumbrăveanu, Paul Popescu, Carol Litvin, Horia 
Andreescu, Cristian Brâncuşi şi Emanoil Elenescu. 

În 1998, vine la cârma instituţiei de azi domnul Corneliu 
Nicolae Irimia, ea primind numele actual în 1993. Cariatidele 
baghetei, Ilarion lonescu-Galaţi, Ovidiu Bălan, Romeo Râmbu 
şi Radu Postăvaru dau, de atunci, rând pe rând, la pupitru, 
strălucirea devenită istorie. Pe scenele marilor oraşe din 
România, pe scenele unor metropole din Europa, Asia, S.U.A., 
Orientul apropiat, orchestra ploieşteană susţinând, de peste 
şase decenii, un neîntrerupt travaliu concertistic şi cameral, la 
standard european. 

Nume de notorietate, precum Vladimir Orlov, lon Voicu, 
Ştefan şi Valentin Gheorghiu, Dan Grigore, Cella Delavrancea, 
Valentin Teodorian, Gabriel Croitoru, Florin lonescu-Galaţi, 
Cristina Anghelescu, Ştefan Ruha, Daniel Podlovski, Ilinca 
Dumitrescu, Alina Elena Bercu, Vlad Hârlav-Maistorovici, 
Misha Katz, Stefan Tarara, Liviu Prunaru, Walter Hilgers, 
Alexandru Tomescu, lrina lordăchescu, Răzvan Suma, Horia 
Mihail, Horia Andreescu ş. a. au onorat publicul fidel al 
sexagenarei instituţii prahovene de cultură, cu prestații 
muzicale exemplare. 

„Paul Constantinescu”, vivat, crescat, floreat |! 


Serghie Bucur 


Cornel Irimia 

Un arhitect al jazzului românesc 


Anul ce-a trecut i-a luat cu el, necruţător, pe Bowie, 
Emerson, Prince si Cohen. Muzicieni faimoşi de prin alte 
ţări. De la noi, pe Pascu, Enescu şi Popp. Al treilea, veteran 
al jazzului autohton. A cărui carieră-n domeniu a fost o 
poveste adevărată. Despre pasiunea-i constantă, profundă 
pentru muzica asta universală. Pentru esenţele sale tari şi 
stilate. Albume precum „Panoramic jazz-rock”, „Nodul 
gordian” şi „Acordul fin” sunt şi rămân mărturii ale unei 
activităţi muzicale de rasă, fără compromisuri sau kitsch. 

În concertul din '71, de la Bucureşti, emblematicul 
vibrafonist Lionel Hampton l-a invitat pe tânărul Popp să se 
aşeze la pian şi să cânte. “The man | love”. Un standard 
istoric al genului, apărut prin '24 sub alt titlu. Glorios, mai 
apoi, pentru totdeauna. Întru slava autorilor săi de peste 
ocean, fraţii Gershwin. Aşezat dezinvolt la claviatură, 
Marius şi-a reprezentat remarcabil ţara şi continentul în 
faţa marelui instrumentist american. Ce ne arată 
înregistrarea de-atunci? Simplu, fără o  gestică 
spectaculoasă, arhitectul nostru a evoluat relaxat şi 
convingător. Hampton l-a privit întâi îngăduitor şi 
curtenitor, apoi tot mai surprins şi interesat. Pentru ca, în 
final, să dea frâu liber bucuriei că a aflat în român un 
confrate. Frumos şi măgulitor, fără doar şi poate! 

Cititorilor acestor rânduri, care s-ar întreba cine a fost 
Marius Popp, trebuie să le spun că a trăit onest, cu dureri 
şi speranţe ca noi toţi. A luptat neabătut pentru cauza 
jazzului românesc. A fost un bun pedagog pentru tineri, 
autor al unui manual de profil, actual şi azi. Un artist 
pretenţios în primul rând cu sine, profund şi subtil. 
Caracter puternic, neşovăitor pentru crezul său. Încrezător 
şi prietenos, deschizător incontestabil de drum în materie. 
Un mare arhitect al jazzului dâmboviţean, construind 
durabil mereu şi armonios. A ajutat şi-a promovat 
necontenit această muzică vie, fie între fruntarii, fie în 
afară. A primit pe merit premii de specialitate şi va rămâne, 
îndreptăţit, în istoria genului în chip strălucit. 

Ce album să-i ascultăm până la urmă? Greu de ales, 
deoarece oricare jazzman preferă cântările live. Pe 
parcursul lor putând a-şi arăta din plin măiestria, prin 
improvizații îndeosebi. Aş sugera totuşi „Panoramic jazz- 
rock”, excelentă realizare sonoră, măiastră şi arătoasă. 
Sunt convins c-o să placă. Marius a plecat dintre noi aşa 
cum a trăit, discret şi decent, dar nu ne-a părăsit. Căci 
muzica sa peren va dăinui... 


Mike Godoroja 

Concursul Internaţional „George Enescu”, 
ediţia 2016 


Începând din anul 2014, Concursul Internaţional „George 
Enescu” se desfășoară o dată la doi ani, fiind un eveniment 
deosebit în peisajul cultural internaţional, atât pentru artiștii 
participanţi, cât și pentru public. Concursul este organizat sub 
brandul Festivalului Internaţional „George Enescu”, cel mai 
mare eveniment cultural internaţional organizat de România. 

Ediţia din acest an s-a desfășurat în perioada 3-25 
septembrie. Au participat 317 tineri artiști, din 48 de ţări, 56 
de artiști la Vioară, câte 53 la Violoncel și Pian, iar la 
Compoziţie au fost înscriși 34 de participanţi. Concursul s-a 
desfășurat sub înaltul patronaj al Președintelui României, 
organizator principal fiind ARTEXIM, preşedinte de onoare 
Zubin Mehta, director artistic Vladimir Jurowski, producător 
Guvernul României prin Ministerul Culturii, coproducători 
Societatea Română, de Radiodifuziune şi Societatea Română 
de Televiziune. 

Concursul s-a încheiat 
la Ateneul Român, în 25 


septembrie, cu finala 
Secţiunii de Pian 
câștigată de tânăra 


solistă bulgară Victoria 
Vassilenko, de 23 de ani. 
Pe locul al doilea s-a 
situat Takuma Ishii din 
l Japonia, iar locul al 
treilea i-a revenit lui 
| Danor Quinteros din 
Chile. Dirijorul John 
Axelrod a acordat de 
asemenea un premiu 
special câștigătoarei 
Premiului |, Victoria 
Vassilenko: un concert 
sub bagheta sa, alături de Orchestra Regală din Sevilla. 

La Secţiunea „Vioară”, concursul a fost câștigat de Gyehee 
Kim din Coreea de Sud, după o finală în care a interpretat 
Concertul pentru vioară în Re Major de Ceaikovski. Pe locul al 
doilea s-a situat Donghyun Kim (Coreea de Sud), iar pe locul al 
treilea Erzhan Kulibaev (Kazahstan). Violonistei loana Cristina 
Goicea din România, 


participantă în 
semifinala Secţiunii de 
Vioară, i-a fost acordată 
Bursa „Ștefan 
Gheorghiu” pentru cel 
mai bine clasat 
concurent român în 
cadrul Concursului 
Enescu 2016. 

Zlatomir Fung, din 
Statele Unite ale 
Americii, în vârstă de 17 
ani, a câștigat Premiul | 
al Secţiunii Violoncel, la 
sfârșitul unei finale cu 
ovaţii, în care a 

interpretat Simfonia Concertantă 0p.8 de George Enescu, 
acompaniat de Orchestra Filarmonicii „George Enescu”, sub 
bagheta dirijorului Alexandre Bloch. Pe locul al doilea s-a 
situat Anastasia Kobekina (Rusia), iar pe locul al treilea Mon 
Puo Lee (Spania). Dirijorul Alexandre Bloch a acordat un 
premiu special tinerei violonceliste clasate pe locul al doilea, 
constând în posibilitatea de a concerta sub bagheta lui, 
acompaniată de Orchestra din Lille în sezonul 2017-2018. Și 
Frans Helmerson, membru al juriului Secţiunii Violoncel, a 
acordat un premiu special, constând într-o bursă la 
prestigioasa Kronberg Academy acordată tânărului cellist 
semifinalist Jamal Aliyev, din Turcia. 


îi Mi ANENIII 


CE e m 


) 


Câștigătorul Secțiunii de Compoziţie a Concursului Enescu 
2016, categoria Muzică Simfonică, este Tian Tian din China, cu 
lucrarea intitulată „Concerto for orchestra”, iar Caterina di 
Cecca din ltalia a fost desemnată câștigătoare la categoria 
Muzică de Cameră, cu lucrarea „Isole per 7 instrumentisti”. 

Juriul a fost format din 34 de personalități de talie 
internaţională ale muzicii clasice din străinătate și din 
România, printre care: David Geringas, Arto Noras, Marin 
Cazacu — la Secțiunea Violoncel, Pierre Amoyal, Silvia 
Marcovici, Mihaela Martin, Florin Croitoru și Remus Azoiţei — 
la Secţiunea Vioară, Peter Donohoe, Gabriel Tacchino, Viniciu 


Moroianu — la Secțiunea Pian, Zygmunt Krauze, Peter 
Ruzicka, Adrian Iorgulescu și Dan Dediu — la Secţiunea 
Compoziţie. 


Premiul întâi a fost în valoare de 15.000 euro, premiul al 
doilea de 10.000 de euro, iar premiul al treilea de 5.000 de 
euro, valoarea totală a premiilor fiind, pentru cele patru 
secţiuni, de 115.000 de euro; la acestea se adaugă 
posibilitatea de a interpreta pe scena Festivalului „Enescu”, 
precum și premii speciale și oportunități de promovare 
internațională. 

Prin valoarea concurenţilor, a  profesionalismului 
organizatoric, a premiilor puse în joc și a oportunităţilor 
oferite, Concursul „Enescu” și-a căpătat un loc binemeritat 
printre cele mai importante competiţii de gen de pe 
mapamond. 


Jean Dumitrașcu 


Stagiunea a zecea, 2016-2017, 
a Filarmonicii Pitești 


Joi, 29 septembrie 2016, 
ora 19.00 


Concert simfonic de deschidere a 
stagiunii a X-a și inaugurarea sălii de 
concert a Centrului Multifuncţional 

Dirijor: Gheorghe Costin 

Soliști: Emil Vișenescu (clarinet) și 
lonuț Roșca (fagot) 

Program: 

P.|. Ceaikovski — Uvertura-fantezie 
„Romeo și Julieta” 

Richard Strauss - Duet concertino 
pentru clarinet, fagot, orchestră de 
coarde și harpă 

L.v. Beethoven - Simfonia a V-a (a 
Destinului) în do minor 


Marţi, 4 octombrie 2016, 
ora 19.00 


Duelul viorilor, ediţia a 6-a 
Liviu Prunaru (Stradivarius) & Gabriel 
Croitoru (Guarneri), Horia Mihail (pian) 


Program: 

Gabriel Croitoru -— vioară, Horia 
Mihail — pian: 

P. de  Sarasate -  Zapateado 


M. Moszkowski - Guitarre 
P. de Sarasate- Melodii lăutărești, op. 20 
D. Şostakovici - Vals din Suita a Il-a de 
jazz 

Liviu Prunaru — vioară, Horia Mihail - 
pian 

B. Smetana - Patria mea 

H. Wieniawski - Poloneza briliantă nr. 
1 în re major, op. 4 

J. Raff - Cavatina 

J). Hubay - Scene de la Csârda - Hejre 
Kati, nr. 4 op. 32 

Liviu Prunaru -— vioară, Gabriel 

Croitoru -— vioară, Horia Mihail — pian: 

L. Beriot - Grand duo, pentru două 
viori 
A. Piazzolla - larna din Anotimpurile la 
Buenos Aires (pentru două viori şi pian) 
D. Şostakovici - 5 Melodii (pentru două 
viori şi pian) 


Joi, 6 octombrie 2016, 
ora 19.00 


Dansuri simfonice 

Dirijor: Romeo Rîmbu 

Soliști: Sorin Petrescu (pian) și Doru 
Roman (percuție) 


Program: 

W.A. Mozart - Rondo alla turca 
G.P. Reverberi - Rondo veneziano 
Dobri  Paliev - Dans fantastic 
Andrei Tănăsescu  - Ciuleandra 
Fr. Chopin -  Poloneza,  0p.53 
Enrique  Granados - Orientale 
Astor Piazzolla - Todo Buenos Aires 
Dave Brubeck - It's A Raggy Waltz 
Petre Elinescu - Scenă pastorală română 


Joi, 13 octombrie 2016, 
ora 19.00 


Dirijor: Tiberiu Oprea 

Solist: Mihai Sîrbu (corn) 

Program: 

W.A. Mozart — Concertul nr.3 pentru 
corn și orchestră în Mi bemol major, 
K.447 

S. Rahmaninov — Simfonia a 2-a în mi 
minor, op. 27 


Joi, 20 octombrie 2016, 
ora 19.00 


Dirijor: Sabin Pautza 
Soliști: loana Maria Lupașcu (pian) și 
Rodin Moldovan (violoncel) 

Program: 

Sabin Pautza — Russian Medley 

Sabin Pautza — Dublul concert pentru 
violoncel și pian 

Franz Schubert/Sabin Pautza — Fata și 
moartea 


Vineri, 21 octombrie 
2016, ora 19.00 


Cântece de iubire 

Soliști: lrina Iordăchescu (soprană), 
Cristina  lordache (mezzosoprană), 
Mario Vasiliu (tenor) și Bogdan 
Mihăilescu (chitară) 

Program: 

Flow, my tears — ].Dowland 

Music for a while — H.Purcell 

Nel cor piu non mi sento — G.Paisiello 
Intorno al idol mio — A.Cesti 

Bist du bei mir — J.S.Bach 

Oiseux, si tous les ans — W.A.Mozart 
Bachianas brasileiras — H.Villa-Lobos 
Ave Maria — G.Caccini 

Rinaldo — G.Fr.Handel 

O cessate di piagarmi — A.Scarlatti 
Ridente la calma — W.A.Mozart 
Lagrime mie d'affanno — F.Sor 

El vito — F.Obradors 

Se laura spira — G.Frescobaldi 

Ave verum — W.A.Mozart 

Ave Maria — Fr.Schubert 


Caro mio ben — G.Giordani 
Stanchen — Fr.Schubert 

Elegie — J.Massenet 

No sabes lo que siento — V.E.Sojo 
Core'ngrato — S.Cardillo 
Schwesterlein — J.Brahms 
Barcarolle — J.Offenbach 

Quando de ti me aparto — F.Sor 


Joi, 27 octombrie 2016, 
ora 19.00 


Concert simfonic 

Dirijor: Pascal Lacombe (Franța) 

Solistă: Marta  Murvai (vioară, 
Germania) 


Program: 

Franz von Supp& - Uvertura la „Poet 
și ţăran” 

Jean Sibelius — Concertul pentru 
vioară în re minor, op. 47 

Georges Bizet — Suitele nr. 1 și 2, 
„Arleziana” 


Vineri, 28 octombrie 
2016, ora 19.00 


Isvor. Enescu — Rapsodiile Române vs. 
muzică tradițională și folclor urban 

Ansamblul „Imago Mundi” (Adrian 
Buciu — flaute, shakers, Oana Ivașcu — 
oboi, tamburină, Ștefan Barbu -— vioară, 
Andreea Ţimiraș -— violoncel, Cătălin 
Ștefănescu — cobză, chitară, Daniel 
Ivașcu — bendir, shakers) 

Compoziții: Cătălin  Ștefănescu- 
Pătrașcu, George Enescu. Aranjamente: 
Cătălin Ștefănescu-Pătrașcu. 
Improvizaţii: Daniel Ivașcu, Oana Ivașcu, 
Adrian Buciu 

Program: Când si-a pierdut ciobanul 
oile, Am un leu, Nu mă lăsa, Dinspre 
ziuă, Sârba, Stânca neagră, De doi ca la 
Rucăr, Lăutarul, Brâu pe burdui, Joc, 


Văleu, lupu', Țânţăraș, Fanfara, Mori, 
badeo, să-ţi moară dorul, Brâu 


Joi, 3 noiembrie 2016, 
ora 19.00 


Dirijor: Alexandru Ganea 

Solist: Sergiu Cârstea (trompetă) 

Program: 

W.A. Mozart - Simfonia nr.2 în Si 
bemol major KV17 

A. Marcello - Concertul pentru oboi 
în re minor, varianta pentru trompetă 
mică şi orchestră de coarde 

J.S. Bach / A. Vivaldi - Concertul 
pentru trompetă mică şi orchestră de 
coarde în Re major 

F. Mendelssohn-Bartholdy - Simfonia 
nr.5, 0p.107, „Reforma” 


Joi, 10 noiembrie 2016, 
ora 19.00 


Dirijor: Radu Ciorei 
Soliști: lonuţ Bogdan Ștefănescu 


(flaut) și Mariana Biîldea (harpă) 
Program: 
W.A. Mozart — Concertul în Do major 
pentru flaut, harpă și orchestră, KV 299 


Antonin Dvotâk — Simfonia a 6-a în Re 
major, op. 60 


Vineri, 11 noiembrie 


2016, ora 19.00 

LA VIDA LOCA 

Recital cameral susținut de Matei 
loachimescu (flaut) și Alfredo Ovalles 
(pian) 

Program: 

Los Trabadedos - Potpurri de Musica 
Venezolana (P. Garcia, E. Plaza, A. 
Guanipa, O. Volcân, A. Freites, C. 
Bonett, E. Serrano, M. Briceâo) 

Corazân Loco (J. Albino) 

EI Choclo (A. Villoldo) 

Tonada de Luna Llena (S. Diaz) 

La Flor de la Canela (C. Granda) 

Rock It with your long hair (M. Forte) 
p.a.a. 

Viajera del Rio y Desesperanza (M.L. 
Escobar, M. Yânez) 

Songoro Cosongo y No le Pegue a la 
Negra (H. Lavoe, ]. Arroyo) 

Alfonsina y el Mar (A. Ramirez) 

Caribe (M. Camilo) 

Um a Zero (Pixinguinha) 


Joi, 17 noiembrie 2016, 
ora 19.00 


Dirijor: Tiberiu Oprea 

Soliști: Cristina Anghelescu (vioară) și 
Marian Olaru (flaut) 

Program: 

Pl. Ceaikovski — Serenada pentru 
corzi, op. 48 

W.A. Mozart — Concert pentru flaut 
nr. 2 în Re major, KV 314 

W.A. Mozart — Concertul pentru 
vioară nr. 2 în Re major, KV 211 


Vineri, 18 noiembrie 
2016, ora 19.00 


Vă place Schu...? 
Răzvan Suma (violoncel) și Horia 


Mihail (pian) 

Program: 

Schubert - Sonata  Arpeggione, 
Schumann - “5 Stucke im Volston”, 


“Fantas iesticke” și “Adagio și Allegro” 


Joi, 24 noiembrie 2016, 
ora 19.00 


Concert simfonic 

Dirijor: George Hariton 

Solist: Filip Papa (violoncel) 
Program: 

Felix Mendelssohn - Simfonia a X-a 

). Haydn - Concertul pentru violoncel 
in Re major 
W.A. Mozart - Simfonia nr. 36, „Linz” 


Vineri, 25 noiembrie 
2016, ora 19.00 


Enescu 135 

Pian la patru mâini 

Soliști: Corina Răducanu și Eugen 
Dumitrescu 

George ENESCU - Rapsodia română 
op. 11 nr.2 


George ENESCU - Suita pentru pian la 
patru mâini (Prelude, Valse triste, 
Intermezzo, Barcarolle, Marche) 


George ENESCU - Rapsodia română 
op. 11 nr1l 


Joi, 1 decembrie 2016, 
ora 19.00 


Concert vocal-simfonic dedicat Zilei 
Naţionale 

Dirijor: Tiberiu Oprea 

Soliști: Daniela Vlădescu (soprană), 
Mediana Vlad (soprană), Patricia 
Seymour (soprană), Stefan Popov 
(bariton) și Alfredo Pascu (tenor) 

În program, Rapsodia română nr.1, 
Poema română, Dansuri românești, 
Valurile Dunării, Lăsaţi-mă să cânt, 
Muzica e viața mea, Sărmane lăutar, N- 
ar fi rău dac-ar fi bine ș.a. 


Joi, 8 decembrie 2016, 
ora 19.00 


Dirijor: Walter Hilghers (Germania) 

Solist: Sebastian Tegzesiu (vioară) 

Program: 

L. v. Beethoven — Uvertura „Egmont”, 
op. 84 

Beethoven — Concertul pentru vioară 
în Re major, op. 61 

Felix  Mendelssohn-Bartholdy  — 
Simfonia nr.1 în do minor, op.11. 


Vineri, 9 decembrie 
2016, ora 19.00 


Concert cameral 
Soliști: loana Raluca Voicu-Arnăuţoiu 


— vioară, Geanina Munteanu — 
mezzosoprană, Manuela Giosa — pian 
Program: 


Rebecca Clarke - Trei cântece vechi 
englezești pentru voce și vioară 

Johann Sebastian Bach - Aria “Bereite 
dich Zion” pentru voce și pian, din 
Oratoriul de Crăciun 

Johann Sebastian Bach - Aria “Agnus 
Dei” pentru voce și pian, din Misa în si 
minor 

Henry Purcell - Sonata în sol minor 
pentru vioara și pian 

Gustav Holst - Patru cântece pentru 
voce și vioară 

Olivier  Messiaen - Louange ă 
V'Immortalite de Jesus, pentru vioară și 
pian, din Cvartetul pentru sfârșitul 
timpurilor 

Johann Sebastian Bach - Aria 
“Erbarme dich, mein Gott” pentru voce, 
vioară și pian din Oratoriul Patimile 
după Matei 


Joi, 15 decembrie 2016, 
ora 19.00 


Dirijor: lulian Rusu 

Solist: Petru luga (contrabas) 

Program: 

Piotr Ilici Ceaikovski — Marșul slav, op. 
31 

Ceaikovski — Variaţiunile pe o temă 
Rococo, op. 33 

Ceaikovski — Simfonia a IV-a în fa 
minor, op. 36 


Vineri, 16 decembrie 
2016, ora 19.00 


Jazz for Christmas 

Corneliu Stroe și Blue Jazz Band 

Corneliu Stroe (tobe), Raluca Stoica 
(voce), Roxana Stroe (chitară, voce), 
Cătălin Răsvan (chitară bass) și Lucian 
Sauleanu (flaut, saxofon, voce) 

Program: Mercy Mercy (Joe Zawinu), 
Rout 66 (Bobby Troup), Take five (Dave 
Brubeck), Am plecat să colindăm 
(aranjament Gh. Cucu), Dimineaţa lui 
Crăciun (colind tradiţional), Frim fram 
sauce (Nat King Cole), Have yourself 
merry little Christmas (Hugh Martin, 
Ralph Blane), Maltde milk (Robert 
Johnson), Bordeiaș, bordei, bordei 
(Anton Pann), Santa Claus coming to 
town (John Frederick), Baby what you 
want me to do (Jimmy Reed), Măș 
Crăciun (colind tradiţional), White 
Christmas (Irving Berlin), Caravana (Juan 
Tizol), Sweet home Chicago (Robert 
Johnson), Sweet home Alabama (Lynard 
Skynard), Na hareis (Notis Sfakianakis) 


Joi, 22 decembrie 2016, 
ora 19.00 


Gală Vieneză 

Dirijor: Florin Totan 

Program: 

W.A. Mozart — Uvertura la opera 
„Răpirea din Serai” 

). Brahms — Dans ungar nr. 1 

Weber — Invitaţie la vals 

D. Șostakovici — Vals 

G. Bizet — Uvertura „Carmen” 

Strauss — Tunete și fulgere, Trandafirii 
din sud, Kaiser Vals, Galopul suspinelor, 
Dunărea albastră, Radetzky Marș ș.a. 

Din programul viitor, 
19 ianuarie - 29 iunie 2017 


Vineri, 17 Februarie 2017, ora: 19:00 - Gala laureaţilor Festivalului Internaţional Mihail 
Jora 


Joi, 2 Martie 2017, ora: 19:00 - Cucerind Paradisul 
Orchestra de brass a Filarmonicii Pitești. Dirijoare - Dalma Lidia Kovâcs. Solist - Cristian Stanciuc - 


trompetă. 


Vineri, 3 Martie 2017, ora: 19:00 - Dragoste ca-n filme 
Muzică de cameră cu povești din pelicule. Soliști - Ecaterina Luculescu - voce, Anca Sinaci - vioară, 
Alexandru Burcă - pian, Radu Sinaci - violoncel, Paul Luculescu - percuție. 


Vineri, 24 Martie 2017, ora: 19:00 - Bijuterii muzicale 
Recital cameral extraordinar. Soliști - Ilinca Dumitrescu - pian, Vasile Macovei - fagot, invitat special. 


Joi, 30 Martie 2017, ora: 19:00 - Aventurile fantastice ale lui Peer Gynt 
Orchestra simfonică a Filarmonicii Pitești, dirijor - Cristian Lupeș. Soliști - Marius Manole - actor, Olivia 
lancu - chitară. 


Miercuri, 19 Aprilie 2017, ora: 19:00 - Vineri, 21 Aprilie 2017, ora: 21:00 - Festivalul 
naţional de percuție de la Pitești, Ediţia a II-a 


Vineri, 28 Aprilie 2017, ora: 19:00 - Pianul călător, Ediţia a VIl-a 
Solist - Horia Mihail - pian. 


Euphonia 


Revistă de cultură muzicală Editată de Filarmonica Piteşti e Nr. 9, Anul IN e lunie - August 2012 « 3 lei 


Euphonia 


Revistă de cultură muzicală Editată de Filarmonica Peşti e Ne. 10, Anul ll e Sapteembrie-Noiembrie 2012 + 3 lei 


Dan Grigore: 
„Radioul a fost 
pentru mine, 
de mic copil, 
O școală.” E 


Sergiu 
Celibidache, 


compozitorul 


tant pentru a ajuta 


artiștii, mai ales tinerii artiști” 


DANDEDIU: 
„O scrisoare 
pierdută“, 
„+0 galerie 
de monștri 
| extrem de 
simpatici €3 


p, 


al operelor 
naționale 2 


Festivalul 

și concursul 
naţional 

de interpretare 
a liedului 

„Ionel Perlea" E 


In memoriam 
Mihaela 
Ursuleasa 3 

